Danas 30 godina od proglašenja Crne Gore za ekološku državu - Vijesti | Radio Televizija Budva - Budva Crna Gora\nRadio Budva Live: Djordje Balasevic - Ringispil~14\nDanas 30 godina od proglašenja Crne Gore za ekološku državu\nCrna Gora obilježava danas 30 godine od proglašenja za ekološku državu.\nDeklaracija o ekološkoj državi Crnoj Gori usvojena je na sjednici republičkog parlamenta koja je održana na otvorenom na Žabljaku 20. septembra 1991.\nU deklaraciji je definisano strateško opredjeljenje države da usvaja i primenjuje najviše standarde i norme iz oblasti zaštite životne sredine, očuvanja prirode i ekonomskog razvoja na principima ekološki održivog sistema.\nCrnogorski parlament obilježiće na Žabljaku 30 godina od proglašenja Crne Gore ekološkom državom.\nPokret Sačuvajmo rijeke Crne Gore, povodom 30 godina od proglašenje Crne Gore za ekološku državu, danas će, zajedno sa mještanima koji se bore protiv izgradnje mHE i devastacije rijeka, kao i onima koji su protiv nekontrolisane eksploatacije i devastacije šumskih resursa, organizovati protest "Za život".\n“Dok građani konstantno zahtijevaju rješavanje akumuliranih ekoloških problema - institucije i dalje ostaju nijeme i nastavljaju da povlađuju interesima privilegovanih tajkuna i dozvoljavaju realizaciju štetnih koncesija koje doprinose devastaciji životne sredine”, kazali su iz Pokreta.\nOni su naveli da institucije organizuju simbolične akcije ne baveći se suštinskim i egzistencijalnim problemima, nastavljajući praksu prethodne Vlade.\n“Uprkos svim pravnim neregularnostima zbog kojih se mogu i moraju raskinuti štetni ugovora i uprkos devastaciji rijeka i kontinuiranom protivljenju mještana - Vlada nastavlja da populističkim i senzacionalističkim izjavama obmanjuje javnost da je izgradnja malih hidroelektrana zaustavljena”, ocijenili su iz Pokreta.\nObilježavanje jubileja: U septembru 30 godina ekološke države Crne Gore\nDanas obilježavanje ekološke države na Žabljaku\nUčinimo Budvu održivom turističkom destinacijom\nPočela sedmica čišćenja obala, akcija zemalja Mediterana\nVečeras radionica o podizanju ekološke svijesti


UŽAS U RAKOVICI Nakon porodične svađe, mladić izboden nožem\nIzvor\tTanjug\tseptembar 06, 2017\nU Beogradu je protekle noći u Ulici Prvoboraca 32, u Rakovici, došlo do porodične rasprave tokom koje je 30-godišnji muškarac zadobio ubod nožem i teško povređen, dok je 62-godišnji muškarac zadobio lakše povrede.\nDo ubadanja nožem došlo je oko 00:57 sati, a oba muškarca su potom prevezena u Urgentni centar, rekla je Tanjugu portparol Hitne pomoći Nada Macura.\nPrema njenim rečima, noćas su se dogodile i dve saobraćajne nezgode, a u jednoj je, na uglu ulica Čelopečke i kraljice Marice na Paliluli, intervenisala pedijatrijska ekipa nakon što je dvogodišnji dečak zadobio povrede glave i prevezla ga u Urgentni centar gde je predat neurohirurgu.\nDruga saobraćajna nezgoda dogodila se u 19:50 sati u Savskoj ulici kod broja 20 u Ostružnici, ali na licu mesta niko nije zatečen.\nHitna pomoć je protekle noći imala ukupno 111 intervencija od kojih 17 na javnom mestu, a za pomoć su se, od hroničnih bolesnika, najviše javljali astmatičari, navela je Macura.\nKako je dodala, juče je zabeleženo 156 intervencija Hitne pomoći od kojih 60 na javnom mestu, uključujući šest saobraćajnih nezgoda.\n« Ubio komšiju jer mu je silovao i ucenjivao ženu Uhapšen suprug ubijene pevačice Jelene Marjanović »


Šef VW grupe se pridružio Twitteru i odmah "pecnuo" Ilona Maska - Vrele gume\njan. 21, 2021 u 9:55 am\n21 januara, 2021 1 komentarElon Muskherbert diessTeslaTwitterVolkswagen\nŠef VW grupe, Herbert Dis, pridružio se juče Twitteru, a njegov prvi „tvit“ je imao za cilj da „pecne“ Ilona Maska\n„Halo Twitter! Ja sam tu da izvršim uticaj s VW grupom, posebno na političkom planu“, napisao je Dis. „I naravno, da bih uzeo deo vašeg tržišnog učešća (obraćajući se Masku). Nakon svega, naši ID.3 i e-tron su osvojili prva tržišta u Evropi. Radujem se produktivnim diskusijama!“\nVolkswagenov i Audijev EV se odlično kotiraju na nekim evropskim tržištima, posebno nemačkom, već u prvoj godini prodaje, što je doprinelo tome da Tesla izgubi deo tržišnog učeća na Starom kontinentu. Kao odgovor ovom trendu, kalifornijska kompanija je spustila cene za Model 3 u Evropi.\nVećina automobilskih i drugih šefova velikih kompanija, koriste Twitter „pod obavezno“. Naravno, njihove aktivnosti su „marketinške“ prirode, jer komentarišu nove proizvode i inicijative, dok su za ostale teme poslovično „nezainteresovani“.\nTeško je zamisliti Disa, koji je u prošlosti nahvalio Maska, da ide dalje od „zabavnih peckanja“ kao ovog od juče, a kamoli da izađe „na crtu“ Masku pod njegovim uslovima, što podrazumeva mimove, viceve i ostatak „arsenala“ koji poseduje Južnoafrikanac. Na prvom mestu, Dis je jedva preživeo borbu za prevlast u Volkswagen grupi. Iako je ostao na čelu konglomerata, oduzeta mu je titula šefa marke VW, velikim delom zbog velikih softverskih problema koje je ID.3 imao tokom lansiranja.\nDešavale su se i čudnije stvari, ali ideja da će Dis, koji je navodno jednom prilikom naterao svoje direktore da prisustvuju predavanju o sintegraciji (metodologija za donošenje odluka zajedničkim snagama), slomiti Maska na teritoriji kojom ovaj gospodari, nije baš verovatna. Šef Tesle je u međuvremenu proveo gotovo dve godine po svemu sudeći kršeći sudski nalog koji sugeriše da bi pre nego što „tvituje“ nešto o Tesli, to trebalo da pregleda advokat.\nU prilog Masku ide i činjenica što on dobar deo svog vremena na Twitteru posvećuje odgovorima kupcima, koji imaju predloge ili žalbe vezane za Tesline proizvode. Zapravo, ovo je postao do te mere ključan format da je Teslina energetska diviija poslednjih nekoliko meseci provela unajmljujući stručnjake za korisničke usluge, koji sada pomažu u ispunjavanju tih zahteva. Ako Dis nauči neke lekcije od Maska, kako se koristi Twitter, to bi mogla da bude dobra polazna tačka vezano za ID.3.\nNaslovna fotografija: Handelsblatt\nTagoviElon Muskherbert diessTeslaTwitterVolkswagen\n21 januara, 2021 у 13:50\nKakav jadnik. Nikada nece biti kao Musk. Musk je inovator, lider, pokrenuo je i stvorio nesto od nule. A Herbert Dis je samo jos jedan direktor i nista vise. Na rezultatima Tesle i ostali brendovi automobila poceli su da grade svoj elektricni uspeh. To je nesto kao da poredite Zukerberga (Facebook) i Satiju Nadelu (Microsoft).


Dačić: Borićemo se za prava srpskog naroda u Crnoj Gori | Info centrala\nNaslovna Istaknuto Dačić: Borićemo se za prava srpskog naroda u Crnoj Gori\n„Zajedno svi mi, zato što imamo samo jednu zemlju i jedan narod, srpski narod i Srbiju“, rekao je Dačić, na tradicionalnom novogodišnjem koktelu koji je upriličila Skupština grada Jagodine.\nOn je dodao i da ne želi da govori kao predstavnik Srpske pravoslavne crkve (SPC), ali smatra da je svaki napad na SPC i napad na srpski narod, i da „mi stojimo čvrsto iza srpskog naroda i SPC“.\nDačić je ocenio da je sadašnja vlast na čelu sa predsednikom Aleksandrom Vučićem, ostvarila veoma značajne rezultate na državničkom i ekonomskom polju, „zaustavili negativan tok priznavanja Kosova i Metohije, u odnosu na vreme kada su na vlasti bili Tadić, Ðilas i Jeremić“.\n„Od 2012. godine kada smo na vlasti u koaliciji sa SNS, priznanje Kosova je povuklo 17 zemalja, Kosovo nije primljeno u Unesko i u Interpol, a mi smo izgradili najbolje odnose sa našim bratskim zemljama Rusijom i Kinom, postavli smo čvrste temelja i zaštitili srpski narod koji živi van teritorije Srbije. Garantujemo opstanak i razvoj Republike Srpske“, naveo je Dačić.\n„Nemojte da verujete nikome koji kaže da zbog Evrope ili bilo koga drugoga mi moramo da se odreknemo naših nacionalnih interesa. Naprotiv mi moramo da branimo Srbiju da bismo mogli da idemo u Evropu“, istakao je Dačić.\nOn je naveo i da Srbija želi saradnju sa svima, pruža ruku svima, ali opet čvrsto stoji na svome: „Tuđe nećemo, a svoje ne damo“.\n„Ovo nije stvar političke kampanje već opstanka Srbije“, zaključio je Dačić.\nPrethodni tekstMalčanski berberin nije u Regsitru pedofila, građani ne znaju imena pedofila\nSledeći tekstVrtić „Leptirić“ i OŠ „Rada Miljković“ bez grejanja


NOVI PROPISI ZA IT KOMPANIJE Izmene najavila evropska komesarka za zaštitu konkurencije\nEvropska unija bi mogla uvesti pravila koja bi kompanije koje prikupljaju podatke sprečila u njihovoj zloupotrebi.\nOvo je potvrdila evropska komesarka za zaštitu konkurencije Margret Vestager.\n"Ako želimo da definišemo tržište, da utvrdimo šta je prihvatljivo, a šta nije, onda ono što nam treba nije veća primena zakona o konkurenciji. Potrebna nam je regulativa", izjavila je Vestagerova na jednoj konferenciji u Kopenhagenu, a prenosi agencija Rojters.\n"Tako da će nam možda biti potrebna i sveobuhvatnija pravila kako bismo bili sigurni da način na koji kompanije prikupljaju i koriste podatke, ne šteti osnovnim vrednostima našeg društva", dodala je Vestagerova, ne navodeći međutim detalje.\nFoto: Foto Istraživačka stanica Petnica / Promo\nNjeni komentari sugerišu da bi EU mogla uvesti nova pravila koja će posebno pokrivati tehnološke kompanije i njihovu upotrebu podataka.\nTokom njenog mandata, američkim kompanijama Gugl i Kalkom izrečene su novčane kazne u ukupnom iznosu od oko 10 milijardi evra, nakon što je sud utvrdio da su te kompanije blokirale rivale.\n"NIKADA VIŠE U NJIHOV AVION" Putnici besni, Rajaner UKINUO besplatan RUČNI PRTLJAG\nNOVA DIREKTIVA EU "Fejsbuk", "Gugl" i ostale platforme moraće da PLAĆAJU AUTORIMA i izdavačima\nSTRANE KOMPANIJE "Kina nas tera da delimo tehnologiju, u suprotnom nema saradnje"\nISTRAŽIVANJE Zašto građani nemaju vremena za sebe, koliko vremena gube čekajući, koliko je posao opterećenje za porodicu\nDve trećine anketiranih građana priznaje da veoma retko nađe vremena za sebe, dok svega 16 odsto ispitanika internet ankete to čini svakodnevno, a kao glavne razloge za hronični nedostatak vremena učesnici ankete navode porodične obaveze (55 odsto) i posao (32 odsto).\nMinistarstvo poljoprivrede Srbije donelo je Pravilnik kojim se utvrđuju uslovi za dobijanje podsticaja vrednih do tri miliona dinara za razvoj ruralnog turizma i starih umetničkih zanata.\nSrbija svake godine gubi 25.000 hektara plodnog zemljišta zarad infrastrukture i industrije. Ovaj trend zahvatio je čitav svet pa i našu zemlju, ali stručnjaci upozoravaju da je za Srbiju to veliki gubitak, pišu Novosti. Uz prenamenu plodnih oranica, veliki problem je i maksimalno iskorišćavanje humusa i smanjenja plodnosti sa oko četiri - na dva odsto. Usevi nekada mesto ustupaju novim fabrikama, naročito ako su na dobroj lokaciji.\nPoljoprivrednicima bespovratno 175 miliona evra iz IPARD programa\nMinistar za poljoprivredu, vodoprivredu i šumarstvo Branislav Nedimović saopštio je danas u Novom Sadu da je poljoprivrednicima i zaposlenima u prerađivačkoj industriji na raspolaganju 175 miliona evra bespovratnih sredstava u okviru IPARD programa.\nKako bi se ubrzao saobraćaj kroz Srbiju, grad Niš dobiće četiri manje naplatne stanice, dok će rampe Nais i Doljevac biti uklonjene nakon završetka izgradnje novih. Građani Niša, koji koriste deonicu puta na kojoj će uskoro biti postavljene nove naplatne stanice, neće morati da plaćaju redovnu putarinu, već će za njih biti uvedene "gradske karte" po ugledu na Beograd i Novi Sad.\nUjutru kada stignete na posao, sednete, uključite računar i pokušate da započnete svoj radni dan, odmah počinju d avam stiću obaveštenja i poruke na telefonu.\nSTIGLE VAKCINE U svim domovima zdravlja u Srbiji sutra počinje vakcinacija protiv gripa


Nimanbegu i Skrelja u Bruksel – TVTeuta\nNimanbegu i Skrelja u Bruksel\nPrej tvteuta00:53 24 Februar 2015\nČlan Odbora za politički sistem, pravosuđe i upravu, Genci Nimanbegu i član Odbora za bezbjednost i odbranu Luiđ Ljubo Škrelja, učestvuju na međuparlamentarnom sastanku na temu: „Pametne granice: evropski izazovi, nacionalna iskustva, put naprijed“, koja se održava u Briselu.\n Drugu sesiju sastanka obilježio je praktični dio, odnosno vježba koja se sastoji od dvije faze, i to od tehničke studije Komisije, u cilju pronalaženja najpogodnijih opcija i rješenja, kao i testiranja koje je povjereno Agenciji za operativni menadžment IT sistema u oblasti sloboda, bezbjednosti i pravde, s namjerom da provjeri izvodljivost opcija identifikovanih tehničkom studijom.\nU ovom dijelu, učešće je uzeo i poslanik Genci Nimanbegu, istakavši da Crnu Goru i region Zapadnog Balkana u svijetlu „pametnih granica“ treba tretirati na drugačiji način, zbog trenutnog statusa koji imaju sa EU.\nGovornici u okviru druge sesije bili su Rob Rozenburg, iz Evropske komisije; Đovani Butareli, kao i Krum Garkov, direktor Agencije za operativni menadžment IT sistema u oblasti sloboda, bezbjednosti i pravde.


Predsednik Delte dva sata odgovarao na pitanja studenata beogradskih fakulteta - Miroslav Mišković\nPuna dva sata trajao je današnji razgovor Miroslava Miškovića sa pedeset studenata beogradskih fakulteta, koji učestvuju u obrazovnom programu Compass.\nPredsednik Delte je odgovorio na sva pitanja učesnika. Interesovanja studenata bila su zaista raznolika: od najčešćeg zanimanja za poziciju mladih u Deltinom sistemu, načinu stvaranja i ponašanja poslovnog lidera, preko pitanja o ekonomskoj politici Srbije, do interesovanja za dnevne navike Miroslava Miškovića, tokom poslovnog dana i u slobodno vreme.\nŠiru verziju razgovora možete pronaći na ovom linku.\nObrazovni program Compass je nastao u saradnji kompanije Delta sa studentskim organizacijama Univerziteta u Beogradu. Pedeset studenata treće i četvrte godine fakulteta ima priliku da kroz interaktivna predavanja i radionice uči od Deltinih stučnjaka.\nU šest meseci, počev od aprila ove godine, studenti učestvuju u predavanjima o veštini pregovaranja, timskom radu, komunikaciji i društvenim mrežama, motivaciji zaposlenih, liderstvu itd. Rade na projektnom zadatku i studiji slučaja iz oblasti poslovanja kompanije.\n← Prethodni članak Počinje modernizacija poljoprivrede u selima Dubočane i Mala Jasikova\nSledeći članak → Otvoren konkurs za 8. generaciju Mladih lidera\nMišković opet spasava Srbiju\nPočela gradnja hotela InterContinental Ljubljana


RTCG - Radio Televizija Crne Gore - Nacionalni javni servis :: Podgorica :: Korak bliže gradnji istočne tribine Gradskog stadiona / print=true\n28. 06. 2020. 18:10 >> 18:08 2\nKONKURS ZA IDEJNO RJEŠENJE\nKorak bliže gradnji istočne tribine Gradskog stadiona\nGlavni grad Podgorica objavio je konkurs za idejno arhitektonsko rješenje istočne tribine Gradskog stadiona u Podgorici, što predstavlja prvi korak ka kompletiranju izgradnje najvećeg stadiona u državi, saopštio je PG Biro.\nCilj sprovođenja javnog konkursa, kako je saopšteno, je dobijanje kvalitetnog arhitektonskog rješenja nove istočne tribine Gradskog stadiona sa pratećim sadržajima, u svemu prema važećim UEFA i FIFA standardima.\nIzgradnja istočne tribine u okviru postojeće strukture stadiona nalaže rješenje koje će se adekvatno uklopiti u izgrađeni ambijent, ali i dodatno oplemeniti prostor.\nOd konkursnih radova se očekuje da ponude rješenje objekta istočne tribine i pripadajućeg platoa, koje će odražavati savremena arhitektonska dostignuća i čija će se forma skladno uklopiti u postojeće izgrađene strukture, a istovremeno ponuditi funkcionalno ostvarivanje predviđenih programskih sadržaja. Ponuđeno rješenje treba da bude ekonomski održivo uz primjenu savremenih tehnologija, a u cilju ostvarivanja energetske efikasnosti i smanjenog uticaja na životnu okolinu.\nIz PG Biroa podsjećaju da je konkurs ponovo raspisan jer su u prvom pozivu dostavljena rješenja koja nijesu zadovoljila kritereijume koji su bili definisani konkursom.\nUEFA zainteresovana za izgradnju tribine\n02. 12. 2016. 1\nRade studiju i za kasarnu "Morača"\n01. 12. 2016. 1\nPG dobija Dvoranu za borilačke vještine\n29. 09. 2014. 2


KOŽNA LOPATICA „SRCE“ - Idealno.rs\nPočetna / Erotika / Erotski uređaji / Fetiš (S & M) erotski uređaji / KOŽNA LOPATICA „SRCE“\nPonuda prodavnice stidljivko za proizvod KOŽNA LOPATICA „SRCE“. Ispravnost cene i podataka proveri na internet stranici prodavnice.\nFETISH OGRLICA SRCE BLACK\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za KOŽNA LOPATICA „SRCE“ i izberi najbolju. Fetiš (S & M) erotski uređaji iz kategorije Erotski uređaji je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda KOŽNA LOPATICA „SRCE“ i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda KOŽNA LOPATICA „SRCE“ se mogu razlikovati od onih u internet prodavnici u kojoj obavljaš kupovinu. KOŽNA LOPATICA „SRCE“ je dostupan u prodavnici stidljivko po ceni, koja je navedena pored svakog prodavca u meniju "Prodavnice".\nGarantne uslove za KOŽNA LOPATICA „SRCE“ proveri u prodavnici u kojoj nameravaš da obaviš kupovinu. Slika za KOŽNA LOPATICA „SRCE“ je simbolična, zato se pre kupovine u prodavnici uveri da je proizvod isti.\nŠifra artikla: BC004


Partizanova meta ostala u Bundesligi: Rajković prešao u Darmštad - Sportal\nPartizanova meta ostala u Bundesligi: Rajković prešao u Darmštad\nNaš defanzivac Slobodan Rajković karijeru će nastaviti u Darmštadu, objavljeno je na sajtu bundesligaša.\n"Veoma sam srećan što sam došao u Darmštad. Gledao sam nekoliko utakmica ove sezone i mogu da kažem da sam impresioniran timom", rekao je Rajković za klupski sajt.\nOn se nedavno dovodio u vezu sa prelaskom u Partizan i PAOK, ali je na kraju odlučio da ostane u Nemačkoj.\nRajković je karijeru počeo u OFK Beogradu, a sa 18 godina otišao je u Čelsi. Zbog prevelike konkurencije u Londonu nastupao je na pozajmicama u Tventeu, PSV-u i Viteseu, pre nego što je četiri sezone bio član Hamburga.\nZa reprezentaciju Srbije zabeležio je 14 mečeva.\nEvropski fudbal Slobodan Rajković FK Darmštad Bundesliga Fudbalski transferi


NALED pravi registar parafiskalnih nameta privredi Srbije - Ekonomija - Dnevni list Danas\nPočetna » Ekonomija » NALED pravi registar parafiskalnih nameta privredi Srbije\nNacinalna alijansa za lokalni ekonomski razvoj (NALED) priprema treći registar parafiskalnih i neporeskih nameta u Srbiji kako bi Ministarstvu finansija predložila reformu u toj oblasti i rasterećenje privrede, potvrđeno je Beti u toj organiyaciji.\n0Piše: Beta 30. septembra 2020. 09.49\nKljučni pravac reforme je, kako je kazao šef službe za odnose sa javnošću u NALED-u Ivan Radak, da se utvrdi šta su takse, naknade i parafiskalni nameti.\n„NALED se zalaže da se napravi registar parafiskalnih, neporeskih nameta, da se naprave kriterijumi za visinu taksa, kao realnog troška državne administracije i da se utvrdi da li trošak odgovara kvalitetu usluge“, rekao je Radak.\nDodao je da, ne tako retko, građani za neku taksu ili dažbinu ne dobijaju nikakvu uslugu.\nRegistar parafiskalnih nameta u čijoj izradi učestvuje i Američka organizacija za međunarodni saradnju (USAID), kako je rekao Radak, trebalo bi da spreči da Republika ili lokalna zajednica po svom nahođenju uvode nove obaveze za privredu.\nRadak je rekao da se sada procenjuje da na republičkom i lokalnom nivou postoji više hiljada raznih dažbina, a da je 2014. godine kada je napravljena druga evidencija bilo 384 neporeska nameta od čega 247 parafiskalnih.\nOn je rekao da ima puno nelogičnosti u propisivanju tih nameta, a jedna je da se plaća „firmarina“, kao parafiskalni namet, a ustvari bi to trebalo da bude poreski namet.\nPočasni predsednik Unije poslodavaca Srbije Nebojša Atanacković rekao je da privreda stalno traži da se ukinu parafiskalni nameti koji čine deo ambijenta za privređivanje i nova ulaganja.\n„Kada se zbog stalnog zahteva da se ukinu te dažbine neke i ukinu, brzo se uvedu druge“ , rekao je Atanacković.\nPrivrednici bi, prema njegovim rečima, više voleli da taj izdatak imaju na povećanju plata zaposlenima jer bi bili stimulisani da kvalitetnije rade.\nIstakao je da su neki porezi viši nego u zemljama sa kojima se Srbija može porediti, kao na zarade zaposlenih, dok je porez na dodatu vrednost (PDV) niži nego u Hrvatskoj ili Mađarskoj.\nAtanacković je ocenio da je nelogično i da se porez na imovinu obračunava isto na nelegalni kao i na legalni objekat.\n„Mnoge dažbine su prepisane iz razvijenih zemalja koje mogu to da podnesu, a Srbija je siromašna i firme nemaju ekonomsku snagu da izdrže i razvijaju se pod tim troškovnim pritiskom“, ocenio je Atanacković.\nUmesto da se, kako je ocenio, parafiskalni nameti smanje i suzbije 30 odsto ekonomije koja radi na crno i ne plaća obaveze, „razrezuju se onima koji legalno rade“.\nPrema njegovim rečima ima mnogo nelogičnosti kod smišljanja tih nameta, poput one da svi plaćaju taksu zbog zaganjenja okoline koja je uvedena u julu iako se privreda protivila.\n„Sličan primer je i ‘bojenje’ benzina, odnosno analiza da bi se utvrdilo da li je nabavljen u legalnim kanalima, a onda se taj trošak ugradi u cenu benzina“, rekao je Atanacković.\nNALED, privreda, registar\nNALED: Bez pravne sigurnosti nema investicija i daljeg razvoja Srbije\nDrobnjaković: Očekujem zajedničko rešenje o povećanju minimalca da ne bi presuđivala Vlada Srbije


VEŽBAJTE MAKAR I SEDEĆI! Dugotrajno sedenje povećava opasnost od pojave teških bolesti - Informer\nDeset sati sedenja za radnim stolom povećava rizik od prevremene smrti, pokazuju naučna istraživanja\nIako se dugo verovalo da je preterano sedenje štetno samo za kičmu, sve je više studija koje ukazuju da je ono pogubno za ceo organizam. Naime, dugotrajno sedenje je usko povezano sa opasnošću od pojave teških bolesti, poput dijabetesa, srčanih problema i lošeg rada bubrega. Sedenje u stolici pet dana u nedelji dovodi do ukočenosti tela, skraćenja mišića i bolova u zglobovima.\nSedenje kičma Leđa Bolesti Zdravlje\nNAJPOZNATIJI RUSKI ASTROLOG OTRKIVA! Ova dva znaka već na početku proleća čeka loš period!


(2.99 / 75) Loše raspoloženje može biti korisno Loše raspoloženje može biti korisno, otkriva najnovija klinička studija iz Australije. Naime, takvo raspoloženje omogućuje osobi da bude manje naivna, poboljšava memoriju i prosuđivanje drugih osoba.\nPozitivno raspoloženje povećava kreativnost, fleksibilnost i saradnju, dok negativno povećava pažnju, pažljivo razmišljanje i analiziranje sveta oko sebe. Negativno raspoloženje podstiče način razmišljanja potreban za situacije koje su zahtevnije.\nProfesor Forgas i saradnici sproveli su više eksperimenata izazivajući veselo ili tužno raspoloženje prikazivanjem filmova i potom evociranjem pozitivnih ili negativnih scena.\nNegativno raspoložene osobe bile su manje sklone da donose brzoplete zaključke bazirane na rasnim i religijskim predrasudama i pravile su manje greške kada su bile upitane da se prisete detalja događaja kojem su prisustvovale. Blago negativno raspoloženje podstiče konkretnu, prilagodljivu i uspešniju komunikaciju.\nPozitivno raspoloženje nije uvek poželjno. Osobe sa negativnom raspoloženjem manje su sklone da prave greške u prosuđivanju, stabilne su u iskazivanju detalja događaja kojima su prisustvovale i njihovi zaključci su efektivniji i boljeg kvaliteta.


Poslednja izmena 11:15\n10.03.2016 u 11:06\nUdovičić: Stopa nezaposlenosti mladih 47 odsto\nKOPAONIK – Stopa nezaposlenosti mladih od 15 do 24 godine je 47 odsto, rekao je danas ministar omladine i sporta Vanja Udovičić i pozvao privrednike da daju šansu mladima za praksu, a potom i za zaposlenje. Privatnici kažu da su očekivanja mladih posle završenog fakulteta ogromna, a ne mogu svi da budu direktori, menadžeri sa velikim platama, a s druge strane nemaju adekvatna znanja za posao za koji apliciraju, rekao je Udovičić na plenarnoj sednici Kopaonik biznis forumu Prema njegovim rečima, došlo se do podatka da mladi nisu mnogo spremni da prihvataju sugestije i nova znanja. Ti zaključuci su dobijeni nakon razgovora sa predstavnicima najuspešnijih kompanija u Srbiji o uzrocima slabog zapošljavanja mladih, objasnio je ministar. „U saradnji sa civilnim sektorom izrađen je Nacionalni\n13.12.2015 u 11:23\nDomaći poslodavci najnepopularniji\nDa bi se dobio posao u Srbiji treba imati radnog iskustva, znanja i veština, sreće, a ni veza nije na odmet, iako je tu vrstu „preporuke” hiljadu anketiranih građane Srbije stavilo tek na četvrto mesto među neophodnim uslovima za zapošljavanje. U istraživanju sajta poslovi.infostud.com, u saradnji s vodećim portalima za oglašavanje poslova u Bosni i Hercegovini i Hrvatskoj, s namerom da se „snimi” stanje na tržištu rada u ove tri zemlje, suprotno uobičajenom mišljenju, većina anketiranih u Srbiji , kada bi mogla da bira, ne bi izabrala „državni posao”. Najviše, gotovo trećina, najradije bi radila u nekoj stranoj firmi...\n08.12.2015 u 10:31\nSmanjen broj nezaposlenih u novembru za 0,6 odsto\nNacionalna služba za zapošljavanje saopštila je danas da je u novembru ove godine na evidenciji te službe bilo 717.324 nezaposlenih, što je za 0,6 odsto, odnosno za 4.158 osoba manje nego prethodnog meseca. Kako se navodi, u odnosu na novembar prethodne godine broj nezaposlenih smanjen je za za 2,9 odsto. Učešće mladih do 30 godina u registrovanoj nezaposlenosti iznosi 25,4 odsto, osoba starijih od 50 godina je 27,4 odsto, a od 30 do 49 godina 47,3 odsto. Na evidenciji NSZ ima 224.789 nekvalifikovanih i niskokvalifikovanih, što je 31,3 odsto ukupnog broja nezaposlenih. Najveće je učešće osoba sa srednjim nivoom obrazovanja i to 54,3, dok je u ukupnom broju nezaposlenih 14,4 odsto sa višim i visokim obrazovanjem. Prema trajanju nezaposlenosti, duže od 12 meseci posao traži\n05.12.2015 u 11:02\nVulin najavio promenu Zakona o volontiranju tokom 2016.\nBEOGRAD - U Srbiji se danas obeležava Dan volontera, a ministar za rad, zapošljavanje, boračka i socijalna pitanja, Aleksandar Vulin je prilikom posete Centru za zaštitu odojčadi, dece i omladine najavio da bi tokom sledeće godine trebalo da bude promenjen Zakon o volontiranju, u cilju poboljšanja položaja volontera.\n30.11.2015 u 11:00\nMladi na posao čekaju u proseku dve godine\nMladi u Srbiji, bez obzira na stepen obrazovanja, na posao čekaju u proseku dve godine, retko se dodatno obrazuju tokom studija, a fakultete upisuju da bi odlagali potragu za poslom nakon završene srednje škole. Stopa nezaposlenosti mladih (do 30 godina) u Srbiji veoma je visoka – 43,1 odsto. Statistika kaže da je trenutno u našoj zemlji 186.000 mladih koji traže posao, a većina od tog broja iščekuje prvo zaposlenje. Armija mladih s praznom radnom knjižicom godinama unazad broji oko 200.000 ljudi. Najnoviji podaci Nacionalne službe za zapošljavanje pokazuju da se situacija ipak menja nabolje: učešće mladih na evidenciji NSZ u septembru smanjeno je za 5,3 odsto u odnosu na isti mesec prošle godine. „Prebrode” dan uz pomoć hobija Šta rade mladi koji ne rade, bilo je jedno od pitanja\n28.11.2015 u 12:03\nVulin: Cilj vlade je stopa nezaposlenosti ispod 15 odsto\nBEOGRAD – Jedan od ciljeva Vlade Srbije je da u naredne dve godine stopu nezaposlenosti smanji ispod 15 odsto, izjavio je ministar za rad, zapošljavanje i socijalnu politiku Aleksandar Vulin istakavši da će to biti učinjeno kroz projekte tog resora i aktivne mere zapošljavanja koje vodi Nacionalna služba zapošljavanja. Da je to moguće, kaže ministar, govori podatak da je ova vlada već smanjila stopu nezaposlenosti sa zatečenih 25 na 17,9. Vulin se slaže da je i ta stopa „jako visoka” i dodaje da se zato moraju preduzimati mere za njeno smanjenje. „Evo, ove godine, do pre nekoliko dana, zaposlili smo 53.771 lice, uz posredovanje Nacionalne službe za zapošljavanje, a sa druge strane, Inspekcija rada, koja je u sastavu ovog ministarstva, beleži najbolje rezultate do sada”, istakao\n20.03.2015 u 14:55\nNezaposleno 105.000 intelektualaca\nSvaka deseta osoba u našoj zemlji dobija neku vrstu socijalne pomoći od države, govori statistika Ministarstva za rad, zapošljavanje, boračka i socijalna pitanja, koja svedoči da u ovom momentu 671.022 osobe u Srbiji dobija dečji dodatak, dodatak za tuđu negu i pomoć i novčanu socijalnu pomoć. Analiza socijalnih davanja govori da dečji dodatak prima 373.559 mališana, novčanu socijalnu pomoć dobija...\n24.01.2015 u 09:15\nSpisak nezaposlenih kraći za 117.000 imena\nStopa nezaposlenosti u Srbiji u 2014. opala je sa 20,8 u februaru, na 16,8 procenata u novembru. Prema rezultatima istraživanja Miladina Kovačevića, saradnikačasopisa „Makroekonomske analize i trendovi” Ekonomskog instituta, a odnedavno i direktora Republičkog zavoda za statistiku, stopa nezaposlenosti pala je usled rasta zapošljavanja u javnom i privatnom sektoru, ali i u sivoj zoni. Ali, pad...\n13.01.2015 u 08:15\nNezaposlenost diže pritisak i narušava zdravlje\nNekada su utešno zvučali argumenti da nezaposlena osoba ima više vremena da pozitivno poradi na svom zdravlju: da vežba i šeta, da kod kuće kuva zdrave obroke i ne jede brzu hranu, da ostavi pušenje... Ovakve tvrdnje koje su se čak našle i u nekoliko medicinskih studija, najnovija recesija je poslala – u istoriju. Nezaposlenost loše utiče na zdravlje, jedini je zaključak studije koju je nedavno...\n12.12.2019 u 11:10\nAustrijanci će na novogodišnje poklone potrošiti u proseku 434 evra\nOd Nove godine plaćaćemo i ekološku taksu 1.200 dinara\n12.12.2019 u 11:02\nMuzika Da Vinčijevog doba\n12.12.2019 u 10:58\n12.12.2019 u 10:50\nZidan progovorio o statusu našeg fudbalera: Ne mislim da se Jović oseća izgubljeno


Propao još jedan sastanak o popisu | Banjaluka.net\nPropao još jedan sastanak o popisu\nCentralni popisni biro završio je večeras sjednicu bez dogovora o spornim pitanjima u procesu određivanja rezidentnog stanovništva, izjavila je novinarima portparol Agencije za statistiku BiH Mirsada Adembegović.\nAdembegovićeva je rekla da očekuje da će naredna sjednica Centralnog popisnog biroa biti održana iduće sedmice.\n“Pošto saglasnost nije postignuta, zakazana je sjednica za sedam dana, a u međuvremenu će nastaviti da rade radne grupe. Svi članovi koji su imali neke primjedbe i prijedloge dostaviće ih u pisanoj formi i oni će biti razmotreni na toj sjednici, na kojoj ćemo, nadamo se, uspjeti da postignemo rješenje”, dodala je Adembegovićeva.\n“Nadamo se da hoćemo zbog toga što nezavisno od ova tri sporna pitanja koja se tiču isključivo statusa rezidenta i za nekih 100.000 spornih popisnica radne grupe vezane za svaku oblast statistike, dakle, obrazovanje, zdravstvo, građevinu, poljoprivredu i ostalo rade i pripremaju podatke te uveliko rade na metodologiji da bi ih mogli što prije objaviti”, dodala je Adembegovićeva.


'Air Serbia' 18. juna uspostavlja letove za Sankt Peterburg - Novosti - Turistički svet\n"Air Serbia" 18. juna uspostavlja letove za Sankt Peterburg\n"Er Srbija", nacionalna avio-kompanija Republike Srbije, najavila je da planira uvođenje letova između Beograda i Sankt Peterburga od 18. juna 2016. godine.\nNakon dobijanja odobrenja od vlasti, ovaj direktan let će se obavljati svakog utorka, četvrtka i subote avionom Erbas A319, koji ima osam sedišta u biznis klasi i 120 u ekonomskoj klasi.\nSmešten na obali reke Neve, drugi po veličini grad u Rusiji, Sankt Peterburg, ima više od pet miliona stanovnika i poznat je po svom bogatom kulturnom nasleđu i istorijskom centru grada, koji se nalazi na listi mesta svetske baštine Uneska.\nPutnici "Er Srbije" mogu izvršiti rezervacije za letove između Beograda i Sankt Peterburga putem internet sajta ove aviokompanije, po ceni počev od 232 evra u ekonomskoj i 1.303 evra u biznis klasi, sa uračunatim taksama i naknadama.\n- Uvođenjem letova za Sankt Peterburg, jednom od najlepših gradova Rusije, uspostaviće se novi vazdušni most između naše dve zemlje, koji će dopuniti postojeće letove za rusku prestonicu, Moskvu - rekao je Dane Kondić, generalni direktor "Er Srbije".\n- Gotovo 42.000 ruskih turista je posetilo Srbiju u 2015. godini, a procenjuje se da je vrednost ukupne trgovinske razmene između dveju država tokom prošle godine iznosila gotovo 2,5 milijardi dolara. Ova linija predstavlja odličnu mogućnost da se učvrste veze u oblastima trgovine i turizma - istakao je Kondić i dodao: - Red letenja je takođe pažljivo osmišljen kako bi omogućio poslovnim putnicima i turistima iz Rusije pogodne veze preko našeg matičnog aerodroma u Beogradu ka ključnim destinacijama na Balkanu i u južnoj Evropi, gde imamo razvijenu mrežu letova.\nNovi letovi će dopuniti postojeće kod-šer letove ka Sankt Peterburgu preko Moskve, u saradnji sa avio-kompanijom "Aeroflot", što će poslovnim putnicima i turistima svake nedelje omogućiti veći izbor letova.\n"Er Srbija" ima ugovor sa avio-kompanijom "Aeroflot", ruskim nacionalnim avio-prevoznikom, koji podrazumeva kod-šer saradnju na letovima između Moskve, do koje "Er Srbija" tokom letnje sezone obavlja dva leta dnevno, i gradova Kazan, Krasnodar, Samara, Soči i Sankt Peterburg.\nRed letenja za Sankt Peterburg:


Ne šale se - Napoli se dogovorio sa reprezentativcem Nemačke! - Sportske.net\nNe šale se - Napoli se dogovorio sa reprezentativcem Nemačke!\nFudbaler koji je ove godine postigao i dva gola za reprezentaciju Nemačke bi uskoro mogao da postane fudbaler Napolija.\nNovi šok za "Neroazure", Mihini "Bikovi" od gotovog napravili veresiju, sjajno poluvreme u Napulju!Hamšik preskočio Maradonu!Napoli sprema ponudu za DarmijanaPrvak Evrope se nudi NapolitancimaŠvajcarac odbija Italijane i seli se u Premijer ligu?\nAmin Junes je dogovorio sve uslove sa Napolijem, ali da bi se realizovao transfer, potrebno je još da Ajaks prihvati ponudu Napolitanaca.\nRadi se o krilnom napadaču, Junes ima 24 godine, igra sjajno ove sezone, a veliki plus za Napoli jeste činjenica da mu ističe ugovor na leto. Međutim, klub ima opciju da mu produži boravak u Amsterdamu na još godinu dana, i u tom slučaju bi Napoli morao na leto da plati obeštećenje.\nJunes je već dogovorio da u Napulju ima 1,5 miliona evra godišnje, što je daleko više od onoga koliko trenutno ima u Ajaksu. Navodno je i prihvatio da potpiše petogodišnji ugovor.\nOvaj nemački fudbaler je u Ajaksu od 2015. godine, ranije je igrao za Borusiju Menhengladbah i Kajzerslautern, a od ove godine je nastupao i za reprezentaciju Nemačke.\nIgrao je i na Kupu Konfederacija za reprezentaciju Nemačke, a do sada je zabeležio i pet nastupa uz dva gola.


Jović sutra prvi put na travi "Santijago Bernabeua" - Admiral Bet SPORT\nStefan Cvetković Posted on 11. juna 2019. 12:41 11. juna 2019. 12:57\nSrpski napadač sutra će biti zvanično predstavljen kao novi igrač Real Madrida.\nCeremonija predstavljanja počinje u 13 časova i Luka Jović će sutra po prvi put obući beli dres Real Madrida, izaći na travu "Santijago Bernabeua", i pozdraviti navijače. Nakon toga Srbin će održati konferenciju za medije.\nPodsetimo, Jović je pre nedelju dana predstavljen kao novo pojačanje Real Madrida u transferu vrednom 60 miliona evra iz nemačkog Ajtranhta, sa španskim klubom potpisao je ugovor na šest godina.\n21-godišnji napadač sinoć je postigao svoj prvi takmičarski gol za reprezentaciju Srbije u pobedi nad Litavnijom od 4:1. Nakon tog meča Jović se priključuje mladoj reprezentaciji Srbije koja od 16. do 30. juna nastupa na Evropskom prvenstvu za igrače do 21 godine, koje se održava u Italiji i San Marinu.\nTagovi : luka jović, real madrid


Dodik otkrio ko će činiti Vladu Srpske – ASinfo Portal\nDodik otkrio ko će činiti Vladu Srpske\nBANJALUKA – Novoizabrani srpski član Predsjedništva BiH Milorad Dodik rekao je da će novu vladu Republike Srpske, osim SNSD-a, DNS-a i SP-a, činiti i Ujedinjena Srpska, NDP i grupa Obrena Petrovića iz Doboja.\n“Vjerujem da još neki mogu da budu u svemu tome. Ima pojedinaca iz drugih političkih partija koji se klasifikuju kao opozicija, a koji žele da razgovaraju”, rekao je Dodik večeras za Alternativnu televiziju.\n“Poslije toga nema više razgovora, jer preostaje pet-šest dana do sjednice Narodne skupšptine Republike Srpske i njenog konstituisanja”, naveo je Dodik.\n“Poštovaćemo subjektivitet svake političke organizacije i biće dogovarani, eventualno, programi i sve ono što ide sa tim”, kaže Dodik.\n“Samo sposobna, jaka, jedinistvena Republika Srpska može da pošalje jasan odgovor da nema kalkulacija sa njenim postojanjem i njenom željom da napreduje”, poručio je Dodik.\n“Mislim da je ključna ideja okupiti sve i pokazati jedinstvo, jer je to iskonski zahtjev našeg naroda. Srpski narod uvijek traži jedinstvo svih u borbi za nacionalne i državne interese Republike Srpske”, istakao je Dodik.\n“Ovo je period potpune afirmacije Republike Srpske i to možemo uraditi samo zajedno. Zato je to dobro i ja sam za to spreman”, naglasio je Dodik.\nOn je naveo da su opoziciju “razbili” izbori, a da su najnovija dešavanja samo refleksija toga.\n“Pokušavam kao predsjednik SNSD-a, koji je dobio najveću podršku građana, da budem odgovoran i da napravim efikasnu strukturu vlasti u kojoj će institucije služiti na ponos ljudima, a ne na žaljenje, kao što je to bio slučaj kada su pokušavali da spriječe rad Narodne skupštine Republike Srpske”, istakao je Dodik.\n“To znači da možemo da uđemo i u ustavnu reformu”, podsjetivši da dvotrećinska većina u parlamentu Republike Srpske odlučuje o eventualnoj promijeni Ustava Republike Srpske.\n“O tome ćemo vjerovatno razmišljati ako se odlučimo na ustavne promjene. Mi smo to najavili i zbog toga pravimo takvu većinu da odlučivanje u Republici Srpskoj učinimo efikasnim i brzim”, istakao je Dodik.\n“U dejtonskom Ustavu nema Vijeća naroda u Republici Srpskoj. Ja se zalažem se za to da se ukine Vijeće naroda i da parlament Republike Srpske suvereno i definitivno donosi odluke”, istakao je Dodik.\n“Mi želimo Dejtonski sporazum i dejtonski ustav BiH onako kako piše i za to ćemo se zalagati”, poručio je Dodik.\nOn je naglasio da smjene u “Elektroprivredi Srpske” nisu posljednje, te da su potrebni kadrovi spremni da rade na koheziji, na snazi Srpske, a ne oni koji će samo štititi svoju partiju.\nOn je istakao da oni koji dođu, bez obzira iz koje su političke partije, treba da imaju dobar rezultat, napominjući da postoje politike i programi Vlade Srpske – i ko ih ne bude sprovodio sam sebe je diskvalifikovao.\n“NJih ne smjenjuje Milorad Dodik, već njihov odnos prema tome. Nećemo oprostiti nikome ni minimalnu štetu načinjenu preduzeću ili Srpskoj. Onaj ko bude izabran na rukovodeće mjesto moraće, prije svega, da bude pozitivan sinonim za Srpsku. Ovdje smo zajedno, veoma poštujem svoje saradnike i ljude koji su bili uspješni u politikama svih ovih godina i nastaviću to da radim. Ali sada moramo da imamo snažnije i brže kretanje”, poručio je Dodik.


Časopis Industrija :: Oporavak tržišta nekretnina uz stabilne cene i rast potražnje\nTržište stambenih nekretnina se oporavilo, nakon pada od skoro 70 odsto za vreme vanrednog stanja, a cene su ostale gotovo nepromenjene izjavio je za Tanjug Nenad Đorđević, zamenik predsednika Grupacije posrednika u prometu nepokretnosti u Privrednoj komori Srbije i predsednik UO Klastera nekretnina.\nOn je rekao da se već u poslednjoj sedmici maja promet nekretnina vratio na nivo iz februara ili prve nedelje marta, kao i da je povećana potražnja kuća u prigradskim opštinama u okolini Beograda i drugih većih gradova.\n"Za razliku od zemalja gde su mere za suzbijanje korona virusa dovele do većeg pada prometa nekretnina i gde će to trajno ostaviti posledice, to kod nas nije slučaj. Jer, naše tržište nije zavisno od kreditnih kupaca već je investiciono, pošto 70 odsto kupaca na našem tržištu kupuje gotovinom", rekao je Đorđević.\nOn objašnjava da cene nekretnina odražavaju odnos ponude i potražnje i očekuje da će potražnja u Srbiji ostati velika i da se zato neće snižavati cena nekretnina.\nI dalje se najviše traže stanovi na Novom Beogradu i Vračaru, u centru grada, ali i u obodnim naseljima kao što su Mirijevo i Žarkovo gde je cena stanova jeftinija, u novogradnji između 1.200 i 1.400 evra po kvadratu, dok je nešto niža cena starih stanova.\nĐorđević navodi da su u Srbiji bolji uslovi za stambene kredite nego u zemljama regiona, pošto su kamatne stope niže i iznose, u proseku oko 2,7 odsto, dok su u Hrvatskoj, BiH i Crnoj Gori znatno više, oko 3,2 ili 3,3 odsto. "Ne verujem da će cene nekretnina da padnu kod nas, nisu pale ni u SAD, gde je tržište potpuno drugačije", kaže Đorđević. Inače, tržište SAD je najveće na svetu i utiče na kretanja na svim ostalim tržištima.\nPrema podacima Udruženja banaka Srbije nema pada aktivnosti kada je reč o stambenim kreditima, registrovano je oko 120.000 stambenih kredita ,a njihova prosečna vrednost je oko 30.000 evra.


MAKRON: Maske moraju u svim zatvorenim prostorima | Happy BSC portal\nHAOS U AUSTRIJI: Kancelar Šalenberg najavio je ostavku, a Kurc izlazi iz pol...\nFrancuski predsednik Emanuel Makron izjavio je danas da želi da se zaštitne maske nose u svim zatvorenim javnim prostorima do 1. avgusta.\nOn je u intervjuu za francuski javni servis povodom Dana bastilje, nacionalnog državnog praznika 14. jula, rekao da su najbolja zaštita za virus maske, fizička distanca i pranje ruku, prenosi AP.\nPrema njegovim rečima, faza reprodukcije virusa je prešla jedan, što znači da svaka zaražena osoba zarazi još najmanje jednu.\nMnoge evropske zemlje uvele su obavezu nošenja maski u zatvorenom prostoru nakon što su pocele da ublažavaju mere, međutim u Francuskoj je ta mera još uvek na bazi preporuke.\nNedavne rejv žurke organizovane u Francuskoj i nepoštovanje fizičke distance čak i u Makronovoj predsedničkoj palati i drugim vladinim objektima, povećali su zabrinutost od širenja novog korona virusa.


OTP Grupa u Srbiji: Liderska pozicija u kreditiranju privrede i građana - Ekonomija - Dnevni list Danas\nPočetna » Ekonomija » OTP Grupa u Srbiji: Liderska pozicija u kreditiranju privrede i građana\nUprkos otežanim uslovima poslovanja usled pandemije, u trećem kvartalu ukupni neto krediti OTP Grupe u Srbiji iznosili su 3,6 milijarde evra što je učešće od preko 16.5% na tržištu Srbije sa rastom kredita na godišnjem nivou od skoro 14%, čime je ostvarena liderska pozicija u Srbiji.\n0Piše: Promo 30. novembra 2020. 15.47 Izmenjeno: 16.56\nU segmentu gotovinskih kredita tržišno učešće iznosi preko 21%, dok je u segmentu stambenih kredita 20%.\n„Ključna sposobnost u uspešnom poslovanju u prethodnom periodu punom izazova bila je spremnost na prilagođavanje i prihvatanje promena. Podrška privredi, kontinuirana digitalizacija poslovanja i briga o zaposlenima su bile aktivnosti od najvećeg značaja i prioriteta. Ukupna aktiva u Srbiji je u trećem kvartalu bila na nivou od 5,2 milijardi evra sa tržišnim učešćem od preko 13%, što dokazuje da je Grupa akvizicijama napravila pravi potez uz ostvarenu drugu poziciju na bankarskom tržištu. U Srbiji je u ovoj godini do trećeg kvartala ostvaren neto operativni prihod od 59,6 miliona evra, dok je neto rezultat pre poreza na nivou od 22,3 miliona evra. Aktivnosti su usmerene na pružanje adekvatne podrške građanima i privredi a do sada su Vojvođanska i OTP banka pustile iz garantne šeme ukupno 25.6 milijardi dinara odobrenog iznosa“, izjavio je Predrag Mihajlović, predsednik Izvršnog odbora OTP Banke Srbija i izvršni sponzor projekta integracije.


Osumnjičeni za ubistvo počinio samoubistvo - SDCafe.rs\nHome\tInfoHronika\tOsumnjičeni za ubistvo počinio samoubistvo\nOsumnjičeni za ubistvo počinio samoubistvo\nSMEDEREVO, 9. decembra 2010. (Beta) – Policajci stanice u Velikoj Plani našli su leš Miodraga Krstića (33) iz Ratara za kojim je tragala pošto je osumnjičen da je 6. decembra u večernjim satima iz automatske puške ubio Dragoljuba Dilkića (65) iz Velike Plane.\nU Dilkića, ispred njegove kuće, u ponedeljak uveče ispaljeno je četiri rafala i potom pojedinačni metak iz automatske puške ispred porodične kuće u naselju Bresje, u opštini Velika Plana, saopštila je Policijska uprava u Smederevu.\nPo pozivu ukućana, na lice mesta je stigla ekipa Službe hitne pomoći Doma zdravlja u Velikoj Plani, koja je Dilkića prevezla do Opšte bolnice “Stefan Visoki” u Smederevskoj Palanci, gde je, nakon pokušaja reanimacije, konstatovana smrt.\nPolicajci stanice u Velikoj Plani su osnovano sumnjali da je ubistvo izvršio Miodrag Krstić.\nPolicija je ubrzo locirala gde se nalazi Krstić i kojim putem se kreće. Posle pretrage terena i pretresom kuće u kojoj je živeo policija je s psima sužavala teren kojim se kretao osumnjičeni.\nJuče popodne, na oko tri kilometra od kuće u kojoj je živeo, Krstić je izvršio samoubistvo iz automatske puške “CZ M70” iz koje je verovatno ubio i Dilkića što tek treba da utvrde balističari.\nPrema prvim nalazima istrage, motiv za ubistvo je bio taj što je Dilkić, sa još jednim susedom, Krstiću obećao da će mu naći devojku za ženidbu, i za taj posao unapred uzeli novac, navodno za pokrivanje troškova traganja za devojkom.\nVeterinar će snosti pravne i etičke posledice\nPOSKUPLJUJE GREJANJE U SMEDEREVU\nTurci hoće Železaru Smederevo!


NACIONALNI TRENINZI ZA ORGANIZATORE ŽIVIH BIBLIOTEKA\nGrupa „Hajde da…“ je 2012. godine počela da organizuje Nacionalne treninge za organizatore Živih biblioteka, u partnerstvu sa Savetom Evrope i Kancelarijom poverenika za ravnopravnost. Do sada je realizovano pet treninga, a rezultat treninga su brojne Žive biblioteke realizovane širom Srbije.\nIdeja Žive biblioteke (Menneske Biblioteket=Ljudska bibiloteka) je originalno razvijena od strane danske omladinske inicijative “Stop nasilju” (Forefinger Stop Volden) kao jedna od aktivnosti koja je ponuđena posetiocima Roskilde festivala 2000. godine u Kopenhagenu. Roskilde je jedan od najvećih muzičkih festivala u Danskoj. “Stop nasilju” je omladinska inicijativa koja ima za cilj prevenciju nasilja među mladim ljudima.\nOd 2002. godine, metodologija Žive biblioteke je postala integralni deo programa za mlade Saveta Evrope u okviru programa učenja za ljudska prava. Bibilioteke organizovane od strane Saveta Evrope na Sziget festivalu su dokazale da ova aktivnost može prelaziti granice i da može biti prilagođena različitim društvenim grupama.\nŠta je Nacionalni trening za organizatore Živih biblioteka?\nIdeja Nacionalnog treninga je da se okupi nova generacija organizatora Živih biblioteka u Srbiji, koji bi se pridružili već postojećoj mreži nastaloj 2012. godine. Postojanje ovakve mreže osigurava kvalitet i saradnju među organizacijama civilnog društva u Srbiji i institucija uključenih u projekat, kao i jači uticaj na lokalne zajednice.Cilj je obučiti što veći broj organizatora za kvalitetno sprovođenje Živih biblioteka uz poštovanje principa i vrednosti koje stoje iza ovog projekta: ljudskih prava, različitosti i interkulturalnog dijaloga. Moć Žive biblioteke je u ljudima – Knjigama, Organizatorima i Volonterima, a učesici ovog treneinga će imati priliku i da iskustveno prođu kroz sve korake i uloge u ovom procesu.


Organizovano kršenje prava Srba u FBiH na zapošljavanje\nOdbor za zaštitu prava Srba u Federaciji BiH /FBiH/ ukazuje da su Srbi u Federaciji konstitutivni samo na papiru, da je hiljade srpskih sela neobnovljeno i da se federalne vlasti na svim nivoima "trude" da Srbi potpuno nestanu sa područja tog entiteta.\nU danima kada srpski narod obilježava Božić i dočekuje pravoslavnu Novu godinu, iz Odbora navode da se na teritoriji Federacije BiH sistematski, planski i organizovano Srbima krši pravo na zaposlenje.\nUkazuju da je struktura zaposlenih po nacionalnoj pripadnosti u ministarstvima, upravama i javnim preduzećima na nivou FBiH i kantona ponižavajuća za srpski narod, te da je česta pojava da kantonalna ministarstva i javna preduzeća nemaju zaposlenog nijednog Srbina.\n"U administrativnim službama 70 opština FBiH se na prste ruku mogu pronaći zaposleni Srbi, a česti su primjeri opština da nije zaposlen nijedan Srbin, iako je prema popisu bilo i više od 20 odsto Srba. Izuzetak su opštine Drvar, Grahovo, Bosanski Petrovac i Glamoč", navodi se u saopštenju ovog odbora, čije je sjedište u Bijeljini.\nU saopštenju se naglašava da je samo jedan Srbin u novoformiranoj Vladi Kantona Sarajevo, koju čine premijer kantona i 12 kantonalnih ministara, dok novoformirana Vlada Unsko-sanskog kantona, u sastavu premijer i devet ministara, nema nijednog Srbina ministra.\nIz Odbora napominju da je u ministarstvima FBiH česta pojava da se Bošnjaci u prijavi na konkurs izjašnjavaju kao Srbi da bi dobili posao.\n"U administraciji MUP-a Unsko-sanskog kantona zaposleno je samo 1,74 odsto Srba, iako su Srbi činili više od 30 odsto stanovništva 1991. godine. U MUP-u Kantona Sarajevo zaposleno je 3,04 odsto Srba, a Srbi su na području Sarajevskog kantona činili oko 30 odsto stanovništva", ukazuju iz Odbora.\nViše iz ove kategorije « Radnik na otpadu povrijeđen u eksploziji bombe zaostale iz rata Akcija SNSD-a za poštovanje simbola Srpske /VIDEO/ »


Bebac: Decu ne hrane obećanja | TV KANAL 9 NOVI SAD\nNaslovna EMISIJE Bebac: Decu ne hrane obećanja\nBebac: Decu ne hrane obećanja\nVIDEO K9: Odredbe zakona koje uređuju porodiljsko bolovanje i dalje su neprihvatljive za mnoge majke širom Srbije čija su primanja u tom periodu značajno umanjena i koje se osećaju obmanutim, rekla je za Kanal 9 urednica roditeljskog portala Bebac.\nZakon o finansijskoj podršci porodici sa decom je od početka svoje primene sredinom prošle godine naišao na oštre kritike raznih roditeljskih udruženja, jer je kako smatraju, ugrozio veliki broj porodica u Srbiji.\nU više navrata povodom ovog zakona oglašavali su se i pojedini ministri koji su najavljivali njegove izmene početkom ove godine.\n“Obećale su se izmene, spominjale su se različite kategorije žena, međutim i dalje ne znamo u kom pravcu će ići te izmene, koliko će se povećati ženama plate. Ako recimo žene sada dobijaju 1 000 dinara platu na porodiljskom bolovanju, da li će izmene ići u pravcu da dobijaju 2 000 dinara ili će dobiti platu kakvu treba da imaju, kakvu su imale pre odlaska na porodiljsko bolovanje. Ono što mi očekujemo jeste da se pod hitno obavezno pozabave ovim problemom, da se ključni momenti u ugovoru koji su oštetili veliki broj porodica u Srbiji hitno menja”, rekla je Jasmina Mihnjak, urednica portala Bebac.\nUmesto nekadašnjih 12, u obračune naknade zarade na porodiljskom bolovanju sada ulazi 18 meseci, što je, prema njenim rečima, veoma dug vremenski period.\n“Sada kada država treba da im vrati taj novac kroz naknadu za porodiljsko bolovanje, one dobijaju umanjene naknade zarade bez ikakvog razumnog objašnjenja. Takođe i žene koje zarađuju više od tri prosečne plate od republičkog proseka, one ne mogu da dobiju više od toga i uskraćene su mesečno za 30 i više hiljada dinara na porodiljskom odsustvu, takođe bez ikakvog razumnog objašnjenja. Ne postoji ni jedan razlog zašto bi te žene dobijale umanjene naknade zarade”, kazala je Mihnjak.\nZakon je, kako je istakla, diskriminitoran i prema ženama koje su preduzetnice, koje su poljoprivredne osiguranice, kao i prema roditeljima dece sa smetnjama u razvoju, koji se nalaze u veoma nezahvalnom položaju.\n“Preduzetnice kada rode treće dete nemaju pravo na porodiljsko odsustvo na dve godine, već samo godinu dana, za vreme porodiljskog odsustva ne uplaćuju im se porezi i doprinosi. Roditelji dece sa smetnjama u razvoju su uskraćeni za jednu stavku zakona, zbog nekih drugih sredstava koje dobijaju, a koja ne idu u istu namenu”, navela je Mihnjak.\nPrema njenim rečima, savakog meseca se obraćaju nadležnom ministarstvu i apeluju da se isprave sve manjkavosti ovog zakona, ali su do sada dobili samo neispunjena obećanja.\nPrethodni tekstRaspored sahrana za petak, 8. februar\nSledeći tekstOd ponedeljka nova radna grupa za odvikavanje od pušenja


Imamović: Neosnovane optužbe protiv Novog Pazara - IndeksOnline.rs\nNaslovna FEATURED Imamović: Neosnovane optužbe protiv Novog Pazara\nImamović: Neosnovane optužbe protiv Novog Pazara\nNOVI PAZAR – Košarkaši Novog Pazara okončali su sezonu na petom mestu sa 16 pobeda i 14 poraza, zabeleživši dva poraza poslednja dva kola.\nNezadovoljstvo zbog ova dva poraza pokazali su više čelnici klubova koji su ispali iz lige, nego sami novopazarci.\nPrvi se oglasio klub iz Aleksinca, koji će zbog 19 poraza naredne sezone igrati niži rang takmičenja. Oni navode da je nekoliko klubova učestvovalo u nečasnim radnjama u poslednjih par kola.\nPovodom ovakvih optužbi, oglasio se i derktor KLS Leon Deleon.\n“Razmotrili smo situaciju oko ne- koliko iznenađujućih, čudnih rezul- tata u poslednjim kolima i odlučeno je da nadležna lica KLS podnesu krivi- čnu prijavu protiv, zasad nepoznatih počinilaca” – poručio je Deleon.\nSportski direktor novopazaraca, Džemil Imamović, demantovao je za naš portal ovakve navode, tvrdeći da je klub pružio priliku mlađim igračima nakon propuštene šanse za treće mesto.\n“Kao klub, pogođeni smo neosnovanim opžuzbama da smo učestvovali u pomenutim nečasnim radnjama. Bodove smo gubili i dobijali iskljucivo na terenu. Nakon utakmice sa Dinamokom, za koju postoje video zapisi, rekli smo da ćemo do kraja sezone šansu ukazati našim mladim igračima, jer smo nakon tog meča izgubili sve šanse da budemo trećeplasirani. Nije fer prema našim momcima da budu optuženi za nešto što tvrdim da nisu uradili” – rekao nam je Imamović.\nImamović napominje da su dva amerikanca u dresu Novog Pazara bila onemogućena da igraju u poslednja dva kola.\n“Što se tiče meča sa “Dunavom”, amerikanac Rembert nije mogao da nastupi, jer je dan pre meča potpisao ugovor sa košarkaškim klubom “Široki Brijeg”, a Karter je bio povređen, za šta imamo urednu medicinsku dokumentaciju” – dodao je Imamović.\nIstiče da je klub spreman na saradnju, kao i da će podneti tužbe protiv odgovornih za optužbe u ovim nečasnim radnjama.\n“Kada su se pojavile ovakve optužbe, mi nismo hteli da reagujemo, ne želeći da narušavamo integritet Košarkaške lige Srbije. Klub će pokrenuti tužbe protiv onih koji su nas optužili da smo učestvovali u ovim nečasnim radnjama. Na održanom predsedništvu lige, rekli smo šta smo imali i spremni smo da sarađujemo sa nadležnima, jer nemamo šta da krijemo” – zaključio je Imamović.\nOstin ponovio gvozdenu podršku SAD Izraelu\nPremijerka Ana Brnabić čestitala Ramazanski bajram\nVAŠINGTON - Američki ministar odbrane Lojd Ostin ponovio je danas gvozdenu podršku Sjedinjenih Američkih Država Izraelu tokom razgovora sa izraelskim kolegom Benijem Gancom, saopštio...\nOtvorena ruka i Sevap donirali 140 džakova brašna za radnike “Gradske...


► Gradonačelnik Tihuane proglasio humanitarnu krizu\nGradonačelnik Tihuane Huan Manuel Gastelum proglasio je danas humanitarnu krizu u tom gradu i rekao da je od UN zatražio pomoć u vezi skoro 5.000 migranata iz Centralne Amerike koji su tu došli.\nLokalne vlasti su juče saopštile da će zatražiti pomoć od Kancelarije UN za koordinaciju humanitarnih pitanja (Oća).\nMigrantski karavan koji je sredinom oktobra krenuo iz Hondurasa je uglavnom bio dobro dočekivan u gradovima kroz koje je prolazio. Čak i gradovi sa malo sredstava su se trudili da migrnatima obezbede hranu i mesto za spavanje.\nGastelum je rekao da je meksička vlada najvaljivala slanje 20 tona pomoći u Tihuanu, ali da su tri četvrtine te količine sredstva za ojačavanje granice a samo pet tona stvari koje zapravo mogu da pomognu migrantima.


Borković otvorio BG kar šou i Motopešn - PLUMRACE\n14. 03. 2014. Comments (0) Views: 570 Industrija\nČetvrti regionalni sajam automobila „DDOR BG kar šou“ i osmi međunarodni sajam motocikala „Motopešn“ koji se održava na Beogradskom Sajmu od 14 do 23. marata, na kojem učestvuje više od 260 izlagača, otvorio je šampion Evrope na brdskim stazama u 2102. godini Dušan Borković.\n– Velika mi je čast i zadovoljstvo što je meni pripala uloga da svečano otvorim „DDOR BG kar šou“ i „Motopešn“ pod kupolama Beogradskog sajma. Svesni smo činjenice da vremena nisu baš sjajna, ali je utoliko je važnije što se u Srbiji neguje tradicija održavanja manifestacija, gde će svi ljudi koji vole novitete auto i moto industrije, moći na jednom mestu tokom deset dana, da vi sve ono što je praktično viđeno pre nekoliko dana na međunarodnom Salonu automobila u Ženevi. Posebno sam srećan sam što i je i ove godine kompanija NIS koja mene pomaže i prati od samog starta prisutna na sajmu i što će, između ostalog predstaviti srpsko gorivo odličnog, evropskog kvaliteta, a svi testovi moje ekipe to i potvrđuju. Ujedno želim da kažem da sam imao prilike da juče u Londonu premijerno vidim novi izgled moje trkačke sprave, i mogu vam reći da opasno dobro izgleda – rekao je Dušan Borković koji će ove godine debitovati Svetskom šampionatu turističkih automobila (WTCC).\nDušan je pozvao sve prisutne da posete štand NIS u hali 2, gde će on kao član NIS Petrol rejsing tima biti prisutan 15,16, i 17.marta. Svi zainteresovani moći će da oprobaju vozačke veštine na simulatoru, ali i da saznaju kako mogu da osvoje nagradu, odlazak sa Dušanom na WTCC trku na Hungaroringu.\nCena pojedinačne ulaznice na Sajam automobila i motocikala iznosi 300 dinara, za grupne posete je 200, za đake i studente 150 dinara, a cena parkinga je 100 dinara na sat. Organizatori su najavili da će u četvrtak, 20. marta, biti organizovan porodični dan, kada će, po ceni od 500 dinara, deca do 16 godina u pratnji roditelja moći porodično da posete manifestaciju.\nRadno vreme manifestacije je od 10 do 20 časova, osim poslednjeg dana kada se sajam zatvara u 17 sati.\n» Industrija » Borković otvorio BG kar šou i Motopešn


G7 - Dnevni list Danas\nPočetna » G7\nGrupa sedam industrijski najrazvijenijih zemalja sveta G7 založila se danas za obustavu servisiranja dugova siromašnih zemalja, u trenutku kada Međunarodni monetarni fond (MMF) i Svetska banka nastoje da ograniče štetu verovatno najveće svetske recesije od 30-ih godina prošlog veka.\nGrupa sedam industrijski najrazvijenijih zemalja sveta G7 konstatovala je danas kinesku „kampanju dezinformisanja“ o novom korona virusu, izjavio je šef američke diplomatije Majk Pompeo.\nG7: Učinićemo sve za obnovu privrednog rasta\nGrupa sedam industrijski najrazvijenijih zemalja sveta (G7) obećala je danas da će „učiniti sve što je neophodno za obnovu poverenja, privrednog rasta i zaštite radnih mesta“ zbog posledica pandemije korona virusa.\nPiše: Beta-AFP 24. 3. 2020.\nG7: Uradićemo sve neophodno da osiguramo globalni odgovor na pandemiju\nLideri Grupe 7 saopštili su nakon današnje video konferencije da će uraditi sve što je neophodno da bi osigurali globalni odgovor na pandemiju virusa korona.\nSastanak ministara G7 biće održan preko video konferencije\nSAD su odlučile da predstojeći ministarski sastanak Grupe Sedam industrijski najrazvijenijih zemalja održe virtuelno, preko video konferencije, umesto predviđenog okupljanja u Pitsburgu 24. i 25. marta, saopštio je danas Stejt department. Kako se navodi odluka je doneta „zbog velike opreznosti“.\nG7 predlaže saradnju u borbi protiv korona virusa\nPredstavnici centralnih banaka i ministri finansija G7 saopštili su danas da su spremni da preduzmu odgovarajuće mere, uključujući i fiskalne gde je neophodno, kako bi pomogli u odgovoru na korona virus i podržali svetsku ekonomiju.\nFrancuski predsednik Emanuel Makron založio se danas za novi ekonomski poredak, ukazavši na krizu bez presedana u tržišnoj ekonomiji.\nLideri Grupe sedam privredno najrazvijenijih zemalja sveta dogovorili su se danas da odmah finansiraju fond od 20 miliona dolara kako bi se pomoglo zemljama u regionu Amazonije u borbi protiv šumskih požara i pokrenula dugoročnu globalnu inicijativu za zaštitu prašume.\nMakron urgira da se razgovara o Amazoniji\nFrancuski predsednik Emanuel Makron rekao je da rekordan broj požara u Amazonskoj prašumi predstavlja „međunarodnu krizu“ koja treba da se nađe na vrhu prioriteta u programu samita G7 koji se održava ovog vikenda.\nPiše: D. J. 23. 8. 2019.\nDržavni sekretar SAD Majk Pompeo ne ide na sastanak G7 u Francuskoj\nDržavni sekretar SAD Majk Pompeo neće učestvovati na sastanku ministara spoljnih poslova vodećih industrijalizovanih zemalja G7 u Francuskoj krajem nedelje, a umesto njega na sastanak ide broj dva američke diplomatije Džon Salivan, saopštio je danas Stejt department.\nTramp povukao odobrenje sa zajedničkog saopštenja samita G7\nAmerički predsednik Donald Tramp povukao je odobrenje sa zajedničkog saopštenja samita G7 optužujući kanadskog premijera Džastina Trudoa za „nepoštenje“ i „lažne izjave“, prenosi Radio Slobodna Evropa.


Hitan odgovor-SADA – Cross-border Programme\nYou are here: Home / Projects / Hitan odgovor-SADA\nMjera I.2 – Unapređenje produktivnosti I kompetitivnosti oblasti u pogledu ekonomskih, ruralnih, kulturnih i prirodnih resursa\nNaziv projekta: Hitan odgovor-SADA\nRepublika Srbija € 555,764.58 € 471,955.28\nBosna i Hercegovina € 604,136.61 € 511,096.61\nUKUPNO € 1,159,901.19 € 983,051.89\nKorisnik sredstava u Republici Srbiji: Opština Šid\nKorisnik sredstava u Bosni i Hercegovini: Vlada Brčko Distrikta\nPartneri: Opština Brod i grad Sremska Mitrovica\nSrbija: Autonomna pokrajina Vojvodina, Sremski okrug\nBosna i Hercegovina: Republika Srpska, Brčko Distrikt\nCiljne grupe projekta: Lokalna / regionalna populacija, lokalne / regionalne vlasti, organizacije, javna uprava, javni i privatni poslovni sektor i svi drugi socio-ekonomski subjekti ranjivi u slučaju katastrofa, sa naglaskom na poplave\nTrajanje projekta: 02.09.2016-02.04.2018\nOpšti cilj projekta: Održavanje visokog kvaliteta životne sredine ,prihvatljive oblasti kao ekonomskog resursa, kroz saradnju u zajedničkim inicijativama za zaštitu i eksploataciju, pomažući Srbiji i Bosni i Hercegovini u prevenciji poplava i operacijama sanacije i reagovanja u vanrednim situacijama\nPoboljšane sposobnosti i uspostavljanje procedure operativnih snaga za zaštitu i spašavanje. Harmonizacija akcija organa za upravljanje hitnim i kriznim situacijama u prekograničnom regionu tokom i nakon prirodnih katastrofa u svim njihovim vrstama (biološka, geološka, požarna …)sa fokusom na prijetnje od poplava.\nPodignuta svest lokalnog stanovništva o akcijama i odgovorima u slučaju poplava.\nProjekat je pružio podršku u zaštiti i spašavanju u vanrednim situacijama, podigao kapacitete jedinica za civilnu zaštitu i spašavanje u cilju reagovanja u kriznim situacijama vezanim za poplave I podigao svijest o zastiti od poplava.\nDvije radne grupe osnovane su tokom projekta u namjeri da unaprijede zaštitu od poplava i sistem spašavanja. Radne grupe su definisale najkorisnije teme obuka, analizirale su odgovore tokom prethodnih poplava, razmenile iskustva i poboljšale praksu. Takođe, napravljeni su zaključci i predložene aktivnosti neophodne za poboljšanje sistema zaštite i spašavanja.\nTakodje, uspešno su sprovedena tri treninga na sledeće teme: koordinirani odgovor na zaštitu od poplava, civilna zaštita i korišćenje opreme. Treninzi su bili veoma produktivni i potvrdili su da su predložene teme veoma korisne i adekvatno odabrane. Takođe, održane su i dvije radionice zasnovane na modelu mentorstva i međusobnoj razmjeni iskustva. Tom prilikom je izrađen i usvojen akcioni plan za koordinirani odgovor u vanrednim situacijama, koji je dao značajan doprinos projektu. Radionicama je prisustvovalo više od 30 ljudi.\nTokom perioda implementacije, 4 jedinice operativnih snaga zaštite i spašavanja opremljene su specijalizovanom opremom, koja je korišćena na individualnoj i grupnoj pokaznoj vježbi. Individualna vježba bila je dio ceremonije primopredaje opreme. Ceremonija je bila pokrivena relevantnim regionalnim i lokalnim medijima.


MALI SA KIFOM Do kraja godine predstavljanje Srbije na Londonskoj berzi\nMinistar finansija Siniša Mali sastao se danas sa ambasadorom Velike Britanije u Beogradu Denisom Kifom, sa kojim je razgovarao o budućoj saradnji i daljem napretku Republike Srbije.\nMinistar Siniša Mali je ambasadoru predstavio makroekonomske rezultate Republike Srbije, i istakao da je Srbija sada finansijski potpuno stabilna zemlja, te da je važno da se podstakne dalji rast i razvoj. Ambasador Kif je pohvalio postignute rezultate i istakao da se nada da će srpska ekonomija i dalje da se razvija, rečeno je u ministarstvu finansija.\nAmbasador Velike Britanije je posebno podržao plan Ministarstva finansija da kroz paket stimulativnih mera, koji će biti predstavljen nakon posete Međunarodnog monetarnog fonda, podstakne dalji razvoj privrede, jer upravo to može da utiče na dalji rast.\nNa sastanku je bilo reči i o predstavljanju Republike Srbije na Londonskoj berzi, koje se očekuje do kraja godine.\nDanska je među prvima zabranila da kompanije koje su registrovane u nekoj od zemalja "poreskog raja" dobiju finansijsku pomoć zbog krize izazvane pandemijom, prenosi Rojters.


Kei Kamara na meti besnih navijača zbog promašeno penala na KAN\nOn u 85. minutu meča sa Ekvatorijalnom Gvinejom nije iskoristio penal kojim bi svojoj selekciji doneo bod i prolaz u eliminacionu fazu, a praktično odmah po završetku meča, nezadovoljni navijači su u Fritaunu opkolili njegovu kuću, željni "osvete" zbog neiskorišćenog jedanaesterca, što bi po svemu sudeći donelo istorijski uspeh.\nPolicija je reagovala, situacija je dugo bila napeta i narednih dana će motriti na porodičnu kuću maleroznog napadača.\nZanimljivo je da je Kei samo jedan od šestorice reprezentativaca ove afričke zemlje sa tim prezimenom. U duelu protiv Ekvatorijalne Gvineje u startnoj postavi su se našla četvorica (Mohamed, Musa, Kei i Kon), u drugom poluvremenu je sa klupe ušao Alhaji, dok priliku nije dobio jedino nekadašnji fudbaler Partizana Medo Kamara.\nafrički kup nacija fudbal Sport Sijera Leone vesti kei kamara fudbalska reprezenacija sijera leonea


Fudbalski klub Spartak Subotica - Sportski portal Srbije\nČlan prve fudbalske lige ondašnje Jugoslavije Spartak je postao 1946. goodine gde se takmičio dve sezone. Zatim je bio jednu sezonu član druge lige da bi se u elitno društvo Jugoslovenskih klubova vratio 1948. godine gde je proveo narednih deset godina. 1958 ispada u drugu ligu gde je sve do 1972. godine kada je ponovo izboren povratak u elitno društvo u kome se takmičio jednu sezonu. Zatim je niz godina bio član druge lige a izvesni period čak i u republičkom rangu Vojvodine sve do 1986. godine kada je ponovno član prve lige. Fudbaleri Spartaka imali su uspeha i u takmičenju Kupa Srbije, tako su dva puta bili finalisti našeg najmasovnijeg takmičenja i u nekadašnjoj Jugoslaviji.\nPrvi put to se dogodilo 04. Jula 1962. goodine kada je u finalu odigranom na stadionu JNA OFK Beograd pobedio tim Spartaka rezultatom 4:1. Drugi put Spartak je bio finalista kupa 1994. godine kada se igralo dve utakmice u kojima je tim Partizana iz Beograda prvo slavio u Subotici rezultatom 3:2, dok je u Beogradu bilo 6:1 za Partizan.\nFudbalski klub Spartak Subotica Prikaz sportskog kluba Fudbalski klub Spartak Subotica u sportskom adresaru na portalu BesplatanSport.com\nfudbal, fudbalski klub, fudbal subotica, FK spartak subotica, skola fudbala, trening fudbala, fudbalski trening, sport, trening


Srbija počinje borbu za plasman na Olimpijske igre – Kosarka24\nSrbija počinje borbu za plasman na Olimpijske igre\nRivali ženske košarkaške reprezentacije Srbije biće SAD, Nigerija i Mozambik, a dva nacionalna tima sa ovog turnira obezbijediće plasman na Olimpijske igre u Tokiju 2020, pošto su se Amerikanke, kao šampionke svijeta, već plasirale i takmiče se van konkurencije.\nDrugi turnir je prebačen u Beograd iz kineskog grada Fošana, gdje je trebalo da bude organizovan, zbog epidemije Korona virusa u Kini, a na njemu će se za tri olimpijske vize boriti Španija, Velika Britanija, Koreja i Kina.\nBez obzira što meč ima revijalni karakter, s obzirom na to da su se Amerikanke već plasirane na OI, selektor srpskog tima Marina Maljković ističe koliki će značaj za njenu ekipu imati duel prvog kola protiv SAD.\n“Amerikanke su svakako najbolje igračice na svijetu, to svi znamo… Nama je to prilika da vidimo gdje smo protiv njih, ali nam je mnogo važnija prilika da napravimo korekcije u našoj igri za dvije najznačajnije utakmice, a to su one protiv Nigerije i Mozambika i sve ulažemo u te dvije utakmice… “, rekla je Marina Maljković.\nBez obzira što su već osigurale plasman na Olimpijske igre, Amerikanke su u Beograd stigle u veoma jakom sastavu, sa željom da potvrde dominaciju na svjetskom nivou.\n“Znamo protiv koga igramo i u kakvom su sastavu došle, one su bez bilo kakvog opterećenja, jer su već obezbijedile plasman na Olimpijske igre. Mi u utakmicu ulazimo maksimalno fokusirane na samo našu igru, uz želju da ispravimo sve moguće greške pred utakmice koje ćemo ovog vikenda odigrati protiv Nigerije i Mozambika”, zaključila je kapiten Jelena Bruks.\nPrevious Zadar raskinuo sa centrom\nNext Mršićev spisak


Krivokapić: Kad postanem premijer, prvo zovem Vučića u Crnu Goru | BL Portal\nKandidat za mandatara nove parlamentarne većine u crnogorskom parlamentu Zdravko Krivokapić najavio je da će, kada postane premijer, prvi poziv za posjetu Crnoj Gori uputiti predsjedniku Srbije Aleksandru Vučiću.\n„Prvi dopis koji budem zvanično uputio kada postanem premijer biće poziv Aleksandru Vučiću da dođe u Crnu Goru“, kazao je Krivokapić.\nGostujući u emisiji „Neđelja u petak“ na A1 televiziji, Krivokapić je poručio da lični odnos ne smije da se odslikava na odnose dvije države.\nOn je, između ostalog, istakao da je, kao hrišćanin, spreman da se bilo kome izvini ako je nešto pogriješio.\nPodsjetimo, predsjednik Srbije pozvao je u četvrtak Krivokapića da iznese dokaze o navodnoj saradnji Vučića i predsjednika Crne Gore Mila Đukanovića posebno u, kako je naveo, poslovnim varijantama.\nVučić je potom naveo da je „nemoguće da donese dokaze“ i dodao da Krivokapić „morati da prizna da je govorio neistine“.\nTags: Aleksandar Vučić, Zdravko Krivokapić


Kurs i Obuka za Sudskog Tumača i Prevodioca za Kineski Jezik\nKurs i obuka za sudskog tumača i prevodioca za kineski jezik - Audio verzija\nIzuzetno je važno odmah istaći za lica koja žele da budu proglašena sudskim tumačima za navedeni jezik ne moraju da poseduju validnu diploma fFlološkog fakulteta. Naime, sudski prevodilac za kineski jezik jednostavno mora odlično da poznaje radni jezik, a svakako se podrazumeva da poseduje visok nivo znanja i maternjeg jezika, to jest srpskog. Naravno, ukoliko nije stekao diplomu ovog fakulteta, biće u obavezi da priloži važeći dokaz o nivou poznavanja tog jezika, a ako to ne bude mogao da ostvari, polagaće ispit provere znanja i na taj način nadležnim licima dokazati u kojoj meri zaista poznaje kineski jezik.\nPoznato je da postoji veliki broj uslova, koje moraju zainteresovani da ispune, ukoliko žele da postanu sudski tumači za kineski jezik, a Ministarstvo pravde, koje i raspisuje konkurs, će svakako te zahteve navesti kada bude zvanično objavilo poziv za konkurisanje. Ipak, da ne bi bilo zabune, ne postoji pravilo o datumu raspisivanja konkursa, budući da se to vrši samo onda kada postoji manjak ovih stručnjaka, te je potrebno u određenim gradovima naše zemlje da oni budu angažovani.\nNakon ispunjenja svih zahteva će pojedincima biti izdato Rešenje o postavljenju za sudskog tumača, a posle čega će biti u obavezi da pred nadležnim službama zvanično polože zakletvu, kako bi se na taj način obavezali da će u potpunosti čuvati poslovnu tajnu.\nPodrazumeva se da sudski tumači za kineski jezik imaju obavezu nadležnim sudovima i ostalim državnim institucijama u svakom trenutku da pruže svoje usluge, ali takođe to mogu da učine i na zahtev pravnih ili fizičkih lica.\nDa bi ispunili jedan od zahteva koji je naveden u konkursu, potrebno je da zainteresovani pohađaju i specijalizovanu edukaciju, a koju na teritoriji naše zemlje i to na više od 20 lokacija organizuje Obrazovni centar Akademije Oxford.\nPotrebno je da apsolutno svako koga interesuje stručni kurs i obuka za sudskog tumača, prevodioca za kineski jezik izvrši prvo zvaničnu prijavu, to jest ili da jednu od poslovnica ove institucije kontaktira telefonom, odnosno da dođe lično, a takođe je omogućen i elektronski način prijavljivanja. U tom slučaju je neophodno da zainteresovani, kako svoje ime i prezime, tako i datum rođenja, ali i kontakt informacije pošalje na mejl adresu ove institucije.\nVrlo brzo posle toga će dobiti sve potrebne podatke o dokumentima, koja mora da spremi kako bi bio upisan, a naglašeno je da je lično prisustvo svakog prijavljenog obavezno tokom zvaničnog upisa.\nBudući da ova obrazovna institucija teži da maksimalno izađu u susret zahtevima svojih polaznika, to je predviđeno da se organizuje kako online, tako i klasična obuka, a da svaki pojedinačni polaznik bira između opcije da časove prati u grupi ili individualno.\nPosedovanje računara tačno određenih karakteristika je uslov za prisustvovanje online edukaciji, kao i samostalno instaliranje određenog programa, a sve informacije o tome će biti dostupne zainteresovanima. Od njih se očekuje da se obrate članovima specijalizovanog tima, zaduženog za pružanje tehničke podrške, koji postoji u svakoj poslovnici, a ukoliko ne budu uspeli samostalno da izvrše instalaciju konkretnog softvera.\nSvakako se pod klasičnim vidom edukacije smatra onaj, koji uključuje organizaciju predavanja u prostorijama predstavništva pomenute institucije, s tim da u tačno određeno vreme polaznik treba da bude prisutan.\nPredviđeno je da se i tradicionalna i online obuka i kurs za sudskog tumača, prevodioca za kineski jezik, mogu pratiti ili u grupi, kojom prilikom je prisutno od četvoro ljudi najmanje do 8 njih najviše, kao i putem individualne nastave, a kojoj treba da prisustvuje samo jedna osoba.\nIzuzetno je strog princip organizacije nastave u grupi, a primarno zato što organizator jedini ima pravo da određuje kako će se ona odvijati. Stvar je u tome da je neophodno 4 kandidata da se prijave, kako bi bio ostvaren zahtev za nastankom jedne grupe, a odmah nakon toga ovlašćeno lice tog predstavništva definiše ne samo kog datuma će početi grupna nastava, već i u kojim terminima će polaznici imati časove, a dinamika je na nivou svih poslovnica već definisana. Naročito je važno da svako ko je zainteresovan tako nastavu da prati, u potpunosti prihvati sve navedeno, jer mora imati na umu da se radi o takvom načinu organizacije, gde se izmene ne dozvoljavaju na zahtev polaznika.\nDostupan je i individualni kurs i obuka za sudskog tumača, prevodioca za kineski jezik, a predviđen je znatno slobodniji princip organizacije. U tom slučaju, naime zainteresovani će se dogovarati o svemu sa svojim profesorima, s tim da je dogovoru neophodno da prisustvuje i ovlašćeno lice konkretnog predstavništva. Potrebno je da preciziraju kako termine, u kojima će se časovi organizovati, tako i da odrede kojim će to tempom biti, te da naravno definišu kog datuma će individualna nastava početi.\nŠta izučava obuka i kurs za sudskog tumača, prevodioca za kineski jezik?\nUz upoznavanje sa načinom na koji mogu da zvanično steknu ovo zvanje, predviđeno je da stručni kurs i obuka za sudskog tumača, prevodioca za kineski jezik posebno obrati pažnju na sam postupak overavanja različitih dokumenata i uopšteno, da sve prisutne uputi u obaveze, koje sudski prevodilac za kineski jezik mora da ispuni u svom radu.\nPodrazumeva se da će polaznici biti upoznati sa osnovnim razlogom, zbog čega Ministarstvo pravde Republike Srbije ne navodi tačan datum kada će objaviti konkurs, ali će takođe biti reči i o uslovima konkursa koji, neizostavno moraju od strane svakog prijavljenog da budu ispunjeni. Isto tako će kandidati saznati i kako izgleda polaganje zakletve, a što je obaveza svakoga ko bude dobio Rešenje o postavljenju za sudskog tumača.\nDobro je naglasiti i to, da će po završetku ove edukacije svaki polaznik dobijanjem potvrde o njenom pohađanju da ispuni još jedan vrlo važan uslov, koji je naveden u konkursu za sudske tumače za kineski jezik.\nSvi prisutni će, takođe biti informisani i o načinu na koji se obrađuju ona dokumenta, za koja je uređen prevod sa kineskog jezika na srpski, odnosno za ona koja su prevedena sa našeg jezika na kineski. A polaznici će steći znanja i o obradi onih dokumenata za koja su izvršeni direktni prevodi sa kineskog na engleski, ali i sa kineskog na nemački ili bilo koji drugi strani jezik, kao i sa tog jezika na kineski.\nPored toga što će specijalizovana obuka i kurs za sudskog tumača, prevodioca za kineski jezik obraditi i temu, koja je vezana za postupak overe, a kada klijent dostavi nekvalitetno prevedena dokumenta, polaznicima će biti svakako ukazano i na greške koje često čine sudski tumači u praksi. A uz korišćenje različitih primera, profesori će im značajno pojasniti i kako se sprovodi postupak overe, odnosno kako se postupa ako do grešaka eventualno dođe i šta je potrebno učiniti, kako bi se one izbegle u najvećoj mogućoj meri.\nFokus ove edukacije će biti, naravno stavljen na vežbe, a polaznicima će biti prezentovani i brojni termini iz oblasti prava, koji se u praksi izuzetno često sreću. Podrazumeva se da će oni imati prilike da i teorijski i praktično, upoznaju celokupan postupak overe, zatim vođenje evidencije, kao i popunjavanje Dnevnika stranaka i poslova.\nTakođe je nastavnim planom i programom, a prema čijim pravilima se specijalizovani kurs i obuka za sudskog tumača, prevodioca za kineski jezik organizuje, predviđeno da polaznici nauče kako se tarifiraju usluge u praksi.\nBiće govora i o overi specijalnom vrstom pečata, za koju sudski prevodilac za kineski jezik nema ovlašćenja. Naime, potrebno je da lica koja vrše overu različitih dokumenata znaju koje su institucije nadležne za overu Apostille, odnosno Haškim pečatom i na koja dokumenta se on tačno stavlja, to jest u skladu sa kojim pravilima.\nBitno je da svako ko bude pohađao ovu edukaciju, a ko želi da znanja navedenog jezika podigne na viši nivo, kako bi osigurao sticanje pomenutog zvanja, zna da ova institucija organizuje i nastavu brojnih stranih jezika, tako da se i kurs i obuka kineskog jezika nalazi u njenoj ponudi.\nGde se održava kurs i obuka za sudskog tumača, prevodioca za kineski jezik i kada?\nO tome na kom mestu će pohađati edukaciju, svakako će odlučiti pojedinačni polaznik budući da se sprovodi kako online obuka i kurs za sudskog tumača, prevodioca za kineski jezik, tako i onaj vid edukacije koji važi za tradicionalnu.\nUzevši u obzir da za online edukaciju važi pravilo da kandidat može da je pohađa odakle god želi, jer predavanjima pristupa uz korišćenje svog računara, a potrebno je, naravno da ima samo dobru vezu sa internetom na tom mestu. Taj tip edukacije se sprovodi preko tačno definisane vrste programa, pa se i obavezuje svaki zainteresovani da blagovremeno izvrši njegovu instalaciju na svoj kompjuter. Kako u okviru svakog predstavništva navedene institucije postoje i oni stručnjaci koji treba da pružaju tehničku podršku zainteresovanima, to znači da svako ko ne bude uspeo da samostalno instalira program, njima treba i da se obrati za pomoć.\nNeophodno je da svako ko se opredeli za tradicionalnu nastavu bude u tačno određeno vreme prisutan u predstavništvu Obrazovnog centra Akademije Oxford, gde će se u tom slučaju i organizovati časovi.\nŠto se tiče vremena, odnosno termina u kojima se ova edukacija održava i oni će zavisiti od toga da li će polaznici izabrati nastavu da pohađaju samostalno ili u grupi.\nZa ona lica koja ne mogu baš najbolje da se uklope u termine, koji su unapred određeni, je svakako bolji izbor individualni kurs i obuka za sudskog tumača, prevodioca za kineski jezik. Reč je o takvom načinu sprovođenja nastave, gde je prisutna značajna fleksibilnost, a koja ide u korist prijavljenima. Naime, potrebno je da se oni oko apsolutno svih detalja usaglase kako sa predavačem, koji će individualnu nastavu da vodi, tako i sa ovlašćenim koordinatorom za nastavu u konkretnoj poslovnici pomenute institucije. A pored dogovora o tome kog datuma bi trebalo edukacija da počne, predviđeno je i usaglašavanje oko tačnih termina održavanja časova, ali i oko brzine njihovog sprovođenja, to jest dinamike.\nPraćenje grupne nastave iziskuje pridržavanje pravila, koja tom prilikom definiše organizator, a što se odnosi kako na dinamiku održavanja, tako isto i na termine, odnosno datum početka. Međutim, uzevši u obzir da u jednoj grupi mora da bude prisutno minimum 4 kandidata, a najviše njih osmoro. Potrebno je da se najmanji broj lica prijavi, kako bi bila formirana grupa, jer zapravo to jeste osnovni uslov da bi grupna obuka i kurs za sudskog tumača, prevodioca za kineski jezik mogla da počne. A kada navedeni zahtev bude bio ostvaren, koordinator za nastavu poslovnice u kojoj su se ti kandidati prijavili, će odrediti kada će nastava početi i kako će se predavanja odvijati. Zatim će obavestiti svakog prijavljenog pojedinačno, a iznet je zvaničan zahtev da se sve to poštuje, budući da se izmene nijednog segmenta ne dozvoljavaju, a ako to pojedinačni kandidati eventualno bude izneo kao zvaničan zahtev.\nKako se obuka i kurs za sudskog tumača, prevodioca za kineski jezik organizuje?\nU skladu sa pravilnikom o organizaciji ove vrste edukacije, predviđeno je da je svaki polaznik obavezan sasvim samostalno da odluči hoće li nastavu pohađati na klasičan način ili online, odnosno da li će predavanjima pristupati u grupi ili individualno.\nKada se kaže tradicionalni kurs i obuka za sudskog tumača, prevodioca za kineski jezik, a ustvari se misli na princip sprovođenja koji podrazumeva prisustvo kandidata u namenskim prostorijama određene poslovnice Obrazovnog centra Akademije Oxford.\nA sa ma koje lokacije polaznici imaju pravo da prate predavanja, budući da se sprovodi i online edukacija. Naravno, moraće da obezbede računar i tačno definisano vrstu programa na njega u skladu sa pravilima, koja su važeća u ovoj instituciji da instaliraju. Bilo koju poteškoću, koju neko bude imao tokom postupka instaliranja, može da otkloni uz asistenciju članova tima za tehničku podršku, svakog predstavništva navedene institucije.\nSvakako je predviđeno da se svaki prijavljeni opredeli između dve mogućnosti za pohađanje edukacije, a što važi i za online i za klasičan princip organizacije. Naime, u ponudi je najpre grupna obuka i kurs za sudskog tumača, prevodioca za kineski jezik, a zatim i individualna edukacija.\nPravila koja se primenjuju prilikom sprovođenja nastave za više polaznika, tačnije od četvoro njih najmanje do osmoro najviše, su prilično stroga. Reč je o tome da koordinator za nastavu predstavništva ove institucije, a u kome se prethodno bude stekao uslov za početak, odnosno u kome se četvoro ljudi minimum bude prijavilo i oformila grupa, će definisati kako će se časovi odvijati. Tačnije, on će prvo odrediti tačan datum početka grupne edukacije, a potom odlučiti i o tome u kojim terminima će polaznici da prisustvuju predavanjima, s tim što je dinamika na nivou cele ove institucije već određena. Podrazumeva se da će svaki prijavljeni biti dužan da poštuje sve što organizator bude odredio, jer nije dopušteno vršiti izmene nijednog segmenta, a na vreme će dobiti obaveštenja o detaljima.\nZnatno jednostavniji je način na koji se organizuje individualni kurs i obuka za sudskog tumača prevodioci za kineski jezik, uzevši u obzir da je tada odluka o načinu sprovođenja predavanja prepuštena svakom polazniku pojedinačno. Naime, on definiše kog datuma će početi individualna edukacija i to najpre sa svojim profesorom, a potom i sa ovlašćenim licem u izabranoj poslovnici ove institucije, te se sa njima usaglašava i oko tačnih termina, odnosno zajedno preciziraju i kakvom bi dinamikom trebalo predavanja da budu sprovedena.\nStručni kurs i obuka za sudskog tumača, prevodioca za kineski jezik - trajanje\nPredviđeno je da trajanje bude različito u zavisnosti od toga da li se pojedinačni kandidati opredeliti nastavu da pohađaju u formi grupne ili individualne.\nUkupno će 8 meseci prisustvovati predavanjima, ukoliko se odluče da edukaciju pohađaju u društvu drugih polaznika. Naime, grupna obuka i kurs za sudskog tumača, prevodioca za kineski jezik obuhvata 192 školska časa, koliko ih je zastupljeno u nastavnom fondu. A samim tim što institucija organizatora jedina ima pravo da definiše sve segmente sprovođenja, pa i dinamiku, to je odlučeno da dva puta tokom jedne nedelje u ovom periodu, polaznici imaju predavanja, koja će trajati po 135 minuta, što je ustvari po 3 školska časa dnevno.\nNačin na koji se organizuje individualni kurs i obuka za sudskog tumača, prevodioca za kineski jezik je drugačiji u tom smislu, što pojedinačni polaznici imaju pravo da preciziraju tempo sprovođenja časova sa nadležnim predavačem, ali i sa ovlašćenim predstavnikom konkretne poslovnice Obrazovnog centra Akademije Oxford. A inače je organizator predvideo da se 80 školskih časova ukupnog nastavnog fonda rasporedi na 4 meseca, koliko će trajati ova edukacija, s tim što bi bilo dobro da u toku dana polaznik ima nastavu u trajanju od po 90 minuta (2 školska časa).\nSpecijalizovana obuka i kurs za sudskog tumača, prevodioca za kineski jezik - cena\nU skladu sa cenovnikom, koji je važeći u okviru Obrazovnog centra Akademije Oxford, predviđeno je da polaznici koji žele da pohađaju individualnu edukaciju plaćaju drugačiju cenu od onih, koji se opredele za nastavu u grupi. Osnovni razlog za to je vezan za nastavni fond, ali i generalno za princip organizacije.\nMora se naglasiti da su svi navedeni iznosi u evrima, ali da se plaćanje isključivo sme izvršiti u nacionalnoj valuti, a prema odredbama Zakona o deviznom poslovanju Republike Srbije, ti iznosi će se obračunati na dan uplate i to po zvaničnom kursu za evro.\nDakle, individualni kurs i obuka za sudskog tumača, prevodioca za kineski jezik košta 1 300 evra ukupno. Budući da je cilj organizatora da maksimalno olakša svim kandidatima, to je dozvoljeno pomenutu sumu podeliti na četiri jednake mesečne rate, a po 325 evra će iznositi svaka od njih.\nOrganizacija grupne edukacije je različita, a shodno tome i njena cena se umanjuje za 500 evra u odnosu na individualnu. Ukupno 800 evra, koliko košta grupni kurs i obuka za sudskog tumača, prevodioca za kineski jezik je takođe moguće platiti na rate, a u tom slučaju kandidat treba svakog meseca tokom trajanja edukacije da izdvaja po 100 evra za ratu, tako da će za 8 meseci isplatiti ukupan iznos.\nKursevi za sudskog tumača i prevodioca za kineski jezik u ostalim gradovima Srbije:\nOn-line kurs kineskog jezika\nKurs za simultano i konsekutivno prevođenje za kineski jezik\nKurs konverzacije sa izvornim govornicima za kineski jezik\nKurs lektorisanja za kineski jezik


e-novine.com - Ubedljiva pobeda SNS, povratak fašista u Skupštinu\nVerzija za štampu Samo tekst Komentara (76)\n24.04.2016 - 23:57\nIzborni rezultati u Srbiji\nUbedljiva pobeda SNS, povratak fašista u Skupštinu\nOčekivani rezultati: Đorđe Vuković, CESID\nPrema preliminarnim rezultatima koje je saopštio CeSID, na republičkim izborima u Srbiji koalicija oko SNS dobila je 49,9 odsto glasova, a u Parlament će ući još liste oko SPS, SRS, DS, DSS-Dveri i Dosta je bilo. Prema nezvaničnom preseku rezultata vanrednih parlamentarnih izbora, koalicija oko SPS osvojila je 11,5, koalicija stranaka oko Demokratske stranke 5,9, a u Skupštinu sigurno ulaze SRS sa 7,8 odsto i DSS-Dveri sa 5,1 odsto glasova. Poslednje informacije ukazuju da je u Skupštinu ušao i pokret Dosta je bilo sa 5,2 odsto, a šansu da se nađe u Parlamentu ima i koalicija Borisa Tadića, Čedomira Jovanovića i Nenada Čanka koja ima oko pet odsto glasova\nTik iznad cenzusa: Aleksandra Jerkov, portparolka DS\nPrema prvim preliminarnim podacima koje je objavila Republička izborna komisija, SNS je osvojila više od 55 odsto glasova, SPS oko 11 odsto, a SRS 7,7 odsto.\nPrema rezultatim pokrajinskih izbora SNS je osvojila 39 odsto glasova, SVM 13,4 odsto, SPS 8,6 odsto, DS 8 odsto, a LSV 6,2 odsto. SRS je na pokrajinskim izborima osvojila šest odsto glasova, DZVM tri odsto, dok je SDS osvojila 2,6 odsto glasova. Predstavnik CeSID Bojan Klačar rekao je da najveći broj biračkih mesta u uzorku iz centralne Srbije. On je naveo da će se rezultati i dalje menjati.\nProgramski direktor CESID-a Đorđe Vuković ranije je saopštio da je izlaznost nešto veća nego na prošlim izborima održanim 2014. godine. Po regionima gledano u centralnoj Srbiji je izlaznost bila 54,8 odsto, u Vojvodini 52,9 odsto, a u Beogradu 49 procenata.\nIzborni pobednik: Aleksandar Vučić, lider SNS\nPrema njegovim rečima na ovim izborima uočeno je svega desetak nepravilnosti, tako da je ocenio da su izbori protekli sa manjim obimom prekršaja. S tim u vezi je preneo da su dva biračka mesta zatvorena, jedno u Vranju gde je bilo pokušaja zloupotrebe i jedno u Jagodini gde je bilo nasilja. Ovo je, prema njegovom mišljenju, jedan od boljih izbornih procesa, pošto nije bilo značajnih problema.\nIPSOS: Sedam stranaka u parlamentu\nPrema prvim preliminarnim rezultatima agencije Ipsos na osnovu 20 odsto obrađenog biračkog materijala, u parlament ulazi sedam stranaka. Prema njihovim rezultatima Srpska napredna stranka (SNS) osvojila je 49,01 odsto glasova, koalicija okupljenaoko SPS-a 11,1 odsto, za Srpsku radikalnu stranku glasalo 8,1 odsto glasača. Demokratska stranka osvojila je 6,5 odsto, Koalicija Dveri-DŠ 5,2 odsto glasova, koalicija LDP-LSV-SVM 5 a Pokret Dosta je bilo 5,5 odsto glasova.\nNa pokrajinskim izborima SNS osvojio 33,9, SVM 25,4 odsto glasova. Prema najnovijim preliminarnim rezultatima pokrajinskih izbora koalicija oko SNS osvojila je 33,9 odsto, a SVM 25,4 odsto glasova.\nPajtić izgubio vlast u Vojvodini\nPrema preliminarnim rezultatima pokrajinskih izbora koalicija oko SNS osvojila je 33,9 odsto, a SVM 25,4 odsto. Prema podacima CeSID-a, na trećem mestu je DS sa 8,8 odsto glasova, DZVM 6,7 odsto, SPS 6,63 odsto, SRS 4,46 odsto, a LSV 4,3 odsto glasova izašlih na birališta. U Vojvodini na izbore izašlo 55,41 odsto birača.\nPrema podacima Pokrajinske izborne komisije (PIK), na glasanje je izašlo 55,41 odsto upisanih birača. Podaci koji su pristigli nakon zatvaranja biračkih mesta pokazuju da je izlaznost u Vojvodini veća nego na prethodnim pokrajinskim izborima 2012. godine.\nSvetske agencije: Pobeda SNS, ali i ulazak radikala u Skupštinu\nSvetske agencije su još u toku dana kao izvesnu najavljivale ponovnu izbornu pobedu proevropski orijentisanog Aleksandra Vučića i njegove Srpske napredne stranke, ali i ulazak "proruski orijentisanih desničara" u parlament.\nPovratak fašista u Parlament: Vjerica Radeta, poslanica Srpske radikalne stranke\n"Premijer Srbije danas traži od birača još četiri godine na vlasti kako bi nastavio s naporima da zemlju uvede u EU, ali će u tom nastojanju možda morati da se bori protiv ultranacionalističke opozicije, koja traži bliže veze sa Rusijom", ocenjuje Rojters i dodaje da srpski premijer traži jasan mandat za reforme, kako bi dovršio pregovore o članstvu u EU.\nAnkete javnog mnjenja ukazivale su da će SNS dobiti 48 odsto glasova, otprilike isto kao pre dve godine i apsolutnu većinu u parlamentu, navodi Rojters i dodaje da analitičari veruju da će Vučić, iako mu to nije potrebno, ponovo formirati koaliciju sa drugim po veličini socijalistima, kako bi "proširio bazu".\nBBC ocenjuje da izbori predstavljaju de fakto “referendum o tome da li zemlja treba da teži ulasku u EU". Vučić je, kako se podseća, raspisao prevremene izbore da bi dobio mandat za reforme potrebne za ulazak u EU, ali nezadovoljstvo njegovim proevropskim stavom će izgleda vratiti ultranacionaliste u parlament, navodi britanski radio.\n“Oni se protive članstvu u EU i zalažu za bliže veze sa Rusijom i uključuju lidera SRS Šešelja, čija je popularnost porasla nakon oslaobađajuće presude u Haškom tribunalu”, podseća britanski radio.\nBlumberg predviđa laku pobedu Vučića, "bivšeg Miloševićevog saveznika koji traži još četiri godine na vlasti kako bi reformisao ekonomiju i poveo zemlju bliže EU”. SNS ima podršku 54 odsto birača naspram 11 odsto koliko uživa druga po snazi Socijalistička partija Srbija, kaže agencija, pozivajući se na istraživanja CESID-a od 10 do 17 aprila.\nEuronews navodi da se očekuje da će na izborima pobediti Vučićeva "proevropska SNS i da je Vučić obećao da će voditi zemlju ka članstvu u EU". "Njegov glavni rival je SPS ministra spoljnih poslova Ivice Dačića koja se zalaže za oprezniji pristup EU u negovanje dobrih odnosa sa Rusijom i Kinom", ocenjuje Euronews.\nDok su zapadne agencije akcenat stavljale na to da su birači glasaju za proevropski orijentisanog premijera ili proruske nacionaliste, ruska agencija TASS ukazuje da je ulazak u EU proklamovani cilj Vučića i Srpske napredne stranke, ali da oni takođe žele da sačuvaju dobre odnose sa Rusijom i privuku više ulaganja. TASS konstatuje da eksperti i analiticari jednoglasno predviđaju pobedu Alekasandra Vučića.\n"Mnogi politikolozi veruju da je Vučić inicirao parlamentarne izbore dve godine pre roka s ciljem da konsoliduje vlast u vreme kad njegova stranka deluje kao najpopularnija politička snaga u Srbiji", iznosi se u tekstu. Tokom izborne kampanje, Vučić je mnogo puta naglasio da je ulazak u EU strateški cilj SNS, ali da ona takođe želi da sačuva dobre odnose sa Rusijom i privuče više ulaganja, napominje TASS.\n"U Srbiji su otvorena birališta na opštim izborima koji se tumače kao test Vučićevog proklamovanog cilja ulaska u Evropsku uniju," javlja AP, podsećajući da je premijer raspisao izbore dve godine pre roka uz obrazloženje da mu je potreban novi mandat kako bi mogao da izgure reforme koje traži EU. "Glasanje se odvija u trenutku kada raste popularnost ultradesničarskih stranaka koje zele da Srbija odustane od pokušaja učlanjenja u EU i da se okrene Rusiji", navodi američka agencija i dodaje da se očekuje da će Vučićeva SNS osvojiti najviše glasova, ali i da će se u skupštini vratiti ultradesničarska Srpska radikalna sranka, čiji je lider Vojislava Šešlje oslobođen u Haškom tribunalu optužbi za ratne zločine.\nSličnu ocenu ponavlja i francuska agencija AFP. "Građani Srbije danas su počeli da glasaju na opštim izborima na kojima će se verovatno na vlast ponovo doći proevropski orijentisani premijer Aleksandar Vučić ali će glas u parlamentu dobiliti i proruski ultradesničari", navodi AFP.\nVučićeva nominalno konzervativna Srpska napredna stranka će, kako se navodi, prema predviđanjima dobiti oko polovinu glasova, ali se očekuje i da će mesta u skupštini dobiti i ultranacionalisti koji žele da zemlja produbi savezništvo sa Rusijom. Vučićev dosadašnji koalicioni partner Socijalistička partija Srbije je iza SNS na drugom mestu po anketama javnog mnjenja, dok se očekuje da će rascpekane opozicione stranke liberalnih opredeljenja ili centra jedva preći cenzus, dodaje francuska agencija.\nTurska agencija Anadolija javlja da su birači u Srbiji krenuli na birališta po drugi put za dve godine kako bi glasali na prevremenim izborima i izabralni novu vladu. "Premda se ne očekuju iznenađenja, veliki broj mesta za nacionaliste bi mogao promeniti put Srbije od EU ka Rusiji," ocenjuje Anadolija. Vučićev glavni fokus su reforme EU i strana ulaganja, dok Šešlj govori kako EU i druge zapadne zemlje uključujući SAD nisu nikada pomogle Srbiji, koja bi trebalo da se umesto toga svrsta sa Rusijom, navodi se u tekstu, uz napomenu da je Srbija kandidat EU ali da se protivila primeni sankcija protiv Rusije.\nKomentara (76 poslato)


Parlament Srpske sutra o referendumu o Danu Republike – mojKontakt portal – Radio Televizija Kontakt\nKolegijum Narodne skupštine Republike Srpske za sutra je zakazao posebnu skupštinsku sjednicu na kojoj bi trebalo da bude razmatran Prijedlog odluke o raspisivanju republičkog referenduma o Danu Republike, kao i imenovanje komisije za njegovo sprovođenje.\nPredsjednik Narodne skupštine Republike Srpske Nedeljko Čubrilović istakao je je da je navedenim prijedlogom predviđeno da referendum bude održan 25. septembra ove godine.\n“Na sjednici skupštinskog Kolegijuma bilo je različitih mišljenja o datumu održavanja referenduma. Njegovo održavanje nije upitno za političke partije iz Republike Srpske, osim za predstavnike Bošnjaka”, rekao je novinarima Čubrilović, nakon sjednice Kolegijuma.\nOn je naglasio da je posebna sjednica zakazana na zahtjev svih poslaničkih klubova političkih partija sa sjedištem iz Republike Srpske.\n“Ocijenjeno je da Republika Srpska ima dovoljno vremena da provede ovaj referendum”, dodao je Čubrilović.\nKomentarišuću tvrdnje Kluba poslanika Koalicije “Domovina” u Narodnoj skupštini Republike Srpske da je usvajanjem Zakona o obradi i objavljivanju rezultata popisa stanovništva, domaćinstava i stanova 2013. godine u Srpskoj skupština izašla iz ustavnih okvira, Čubrilović je rekao da to nije tačno.\n“Narodna skupština Republike Srpske usvajanjem ovog zakona nije izašla iz ustavnih, zakonskih i okvira Poslovnika o radu”, dodao je Čubrilović.